
PROOEMIUM. 

Quum nuper apud Venetos per aliquot menses morandi 
se mihi facultas obtulisset, acceptius in hac re nihil existima- 
bam, quam quod simul copiosa illa ac pretiossissima Uterarum 
historiaeque monumenta, quae in bibliotheca S'l Marci et in 
magno, quod olim reipublicae Venetae fuit, tabulario conser- 
vantur, ex parte saltem cognoscere mihi licebat. Neque enim 
defuit petenti virorum doctorum, qui illis thesauris custodien- 
dis praesunt, ofKiciosissima voluntas. 

Quemadmodum vero accidere solet, ut etiam peregrinantes 
homines quaecunque in terris exteris aut viderint, aut audie- 
rint, aut perpetiantur , ad patriam resque patrias mente refe- 
rant, ita ego quoque eo protinus oculos converti, ut historiae 
patriae in magna illa monumentorum copia vestigia persequerer. 
Maxime In hac re acta et documenta spectanda sunt publica 
auctoritate scripta, quae prius apud Venetos bono quodam or- 
dine haberi consueverunt, quam apud plerosque ahos; quo fac- 
tum est, ut continui rerum gestarum illic etiamnunc conserven- 
tur commentarii eo temporis recedentes , ut alia haud facile terra 
exstiterit, quae propriam medii aevi historiam tam cohaerenti 
actorum serie possit illustrare. Crescente autem Venetorum po- 
tentia evenit, ut paullatim cum plerisque Europae nationibus in 
usum venirent; et quum omnium rerum, quae cum exteris trac- 
tabantur, accuratissima notitia in commentariis perscribi soleret, 
ex eisdem iam multa depromi possunt plus minusve gravia , quae 
ad plerarumque Europae terrarum historiam pertinent. 

Quod si notitiarum inde petendarum copiam et gravitatem, 
uti consentaneum est, ex eo mutuae necessitudinis gradu compu- 
tamus, qui inter Italiam et singulas nationes variis temporibus 
locum habebat, ad nullam fere terram saepius, quam ad Germa- 
niam, acta Veneta respicere necesse est. Id quod vere usu ve- 

!♦ 

nit. Notissimae sunt illae legatorum Venetorum relationes et 
epistolae ad Senatum scriptae, quibus iam cum tanto fructu hi- 
storiarum scriptores usi sunt; sed eae ad XVI et XVII saeculum 
fere omnes pertinent. Qui remotiora tempora spectet, Senatus 
praesertim et reliquorum magistratuum commentarios adeat necesse 
est, qui circiter inde ab saeculo XIV medio serie continua super- 
stites sunt; hinc retro cessat sane actorum cohaerentia, sed multa 
tam en reperiuntur et singula documenta et commentariorum frag- 
menta et excerpta, quae fere duo etiam saecula recedunt. 

Haec igitur documenta quum perlustrarem et rerum Germa- 
nicarum ubique vestigia scrutarer, poUticae quidem, quae pro- 
prie dicitur, historiae, quo longius recedebam, tanto rariora in 
ilHs hbris contineri argumenta animadvertebam , [id quod casu 
fortasse evenit perditis scihcet temporis iniquitate antiquioribus 
iUis hbris, in quibus praecipue extera negotia perscribebantur] 
sed unum tamen notitiarum genus ubique fere m actis Venetis 
sparsim invenitur, nempe quod mercaturam spectat, quam cum 
Germania antiquitus Veneti habebant. 

Quam rem haud indignam ratus, de qua uhra ahquis in- 
quireret, quum iam in anUquissimis quae mihi patebant documen- 
tis eius vestigia reperisgem, his instare et per sequentia quoque 
tempora, quae cognitu viderentur digniora, coUigere decrevi. 

Hoc consUium ita persecutus , ut per temporis mihi concessi 
brevitatem Ucebat, varia inveni documenta, quae inedita adhuc 
ad cognoscendam mercaturae Germanico-Venetae naturam et hi- 
storiam aUquid facere posse mihi videbantur. Qua in re praeter 
Senatus commentarios supra memoratos duo praesertim codices 
mihi nominandi sunt pauUo ante demum reperti, quibus mihi 
primo ad res Germaniae indagandas uU conUgit. Horum aUer 
nominatur: Liber Plegiorum, sive Liber Communis, in 
quo proprie negoUa ad internam civitatis et urbis administraUo- 
nem pertinentia perscribebantur ; plura sine dubio huiusmodi 
erant volumina, quorum ex antiquiori tempore hoc unum super- 
stes ab a. 1220 usque fere ad a. 1250 [plane enim definiri ne- 
quit] patet. Quum autem iUo tempore nondum saUs stabilita es- 
set consuetudo, qua postea separatim varia negotia in acta refe- 
rebantur, haud raro eUam res ad proprium libri consiUum non 

pertinentes in eo notatae inveniuntur; in quibus nonnullae sunt 
ad mercaturam spectantes antiquitate insignes, quibus posthac suo 
loco utemur. Alius codex titulum fert: Liber nonus deci- 
mus litterarum; qui epistolas continet a Senatu scriptas inde 
a d. 16 Sept. 1308 usque ad d. 16 Jul. 1310. Quae huic an- 
tecedebant duodeviginti volumina tempore perierunt; continua „Ht- 
tei^arum ducalium" series multo post incipit. Cuiusvis generis 
hisce epistolis negotia continentur, quorum ad Germaniam non 
pauca spectant; rarior rerum politicarum mentio^); haud infre- 
quens documentorum copia, quae mercaturae Germanicae ratio- 
nem illustrare possunt. 

Documentorum igitur hunc in modum coUectorum nonnulla 
iam explicare institui ; qua in re ea praesertim deligam , quae ad 
aevi medii tempora pertinent, quippe quia haec praecipue epocha 
est, qua commercii inter Venetos et Germaniam agitati maxima 
gravitas erat. Una cum exeunte hac epocha multa simul acci- 
disse constat, quibus pristina huius mercaturae vis magnopere 
infringebatur ; adeo tamen antecedentibus saeculis firmas egerat 
radices, ut ne hi quidem impetus ad prorsus eam et subito per- 
dendam satis valerent. Sequentibus quoque saeculis haud utique 
inane comipercium fuit, quod cum meridionali Germaniae parte 
Veneti exercebant; at pristinus tamen iam defuit splendor, qui 
plurium mox eodem concurrentium certamine magis magisque ex- 
palluit. 

Minoris igitur momenti ad aevi recentioris historiam merca- 
turae Germanico-Venetae enarratio existit; sed multum valet ad 
aevum medium. Ad hanc igitur nos epocham convertemus. Ut 
vero melius appareat singuli cuiusque documenti ratio ac natura, 
ipsius huius mercaturae historiam et indolem, quoad ad aevum 
mcdium spectat, brevi enarrabimus, et quae opportuna et gra- 
viora videbuntur documenta suo quodque loco inseremus. Quo. 
in consilio exspectari nequit, universam huius rei nos doctrinam 



1) Sub finem codicis e. gr. epistola quaedam legitur ad Henrici 
VII Imperatoris legatos, quos Venetias a. 1310 misit, scripta, quae 
non reperitur in reliquis huius legationis documentis apud Pertz 1q 
gum Tom. II pag. 498 sq. 

esse expositiiros ; hoc tantum nobis proposuimus, ut et loconim 
et temporis veluti fines circumscriberemus , quibus continetur, si- 
mulque quae singularis huius commercii fuerit natura, quae le- 
ges et universae conditiones , quae commoda et impedimenta, non 
ita generah demonstratione, quam exemplorum quorundam et 
documentormn interpretatione exprimeremus. 



I. 

Quo tempore primum a Venetis commercia iniri coepta sint 
cum Germania, eadem fere nobis caligine obscuratur, qua in 
plerarumque rerum ad priora aevi medii saecula spectantium in- 
dagandis primordiis laboramus. Quemadmodum enim saepius in 
huiusmodi rebus accidit, ut res quasdam et conditiones fere 
repentino iam actas et perfectas nobis innotescere videamus, origi- 
nes vero prorsus lateant et „ex visis non visa" concludi, imo 
saepe divinari oporteat, ita in hac quoque nostra causa factum 
videmus. Posterioribus enim aevi medii saeculis mercaturam in- 
ter Venetos et eas Germaniae partes, quae Italiae impiinent, non 
modo florere cernimus, sed etiahi ampHssime patere; jam si quis 
haec una cum tempore procedente crevisse et a parvis ad magna 
pauUatim transiisse iuste existimans ipsas rerum origines ipsaque 
primordia inquirere cupiat, mox quo ad initia propius recesserit, 
leviora usque reperiet indicia; denique omnia vel vestigia de- 
ficient. 

Nec vero ideo de re omnino desperandum. Ipsa traditionis 
inopia magnum addit gravitatis incrementum paucis illis quae su- 
persunt reliquiis. Eas igitur adeundum , hinc fundamentum , quo 
nixis ad posteriora hceat progredi, petendum. Perversa enim 
sine dubio illorum ratio est, qui quia paucissima sane ad demon- 
strationem reperiuntur, antiquiori tempore uUam fuisse inter Ita- 
ham et Germaniam mercaturam negare posse sibi videntur. Eo- 
rum ex numero est qui uberrime de rebus nostris mercatoriis 
scripsit, Jon. Fischer, qui uti de mercatura, quoad ad reU- 
quas Germaniae partes spectat, locupletissin\}is sane auctor exi- 

6tit, ita de meridionali et quae ad Italiam pertinet, paucissima, 
quae probari possint, nobis adfert^) Ante bellicas enim illas aevi 
medii expeditiones, quae a cruce militum signo apellari solent, 
nuUam fuisse Italiae cum nationibus exteris mercaturam conten- 
dit; tunc quidem primum eos aromata reliquasque orientis mer- 
ces ad suos portus advectare incepisse, ita tamen ut etiam tum 
per longum temporis spatium ea tantum inde afiferrent, quae pro- 
priis Italiae necessitatibus sufficerent; nullum adhuc exportationi 
locum fuisse; longe post demum Venetos cum Germaniae supe- 
rioris civitatibus negotia iniisse, et, ut exemplum proferam, 
Augustam Vindelicorum non ante saeculum XV cum Venetis ne- 
gotia habuisse^). 

Fuerunt e contrario alii, qui nullo unquam tempore com- 
mercium Italiae et Germaniae interruptum fuisse affirmarent^), 
id quod contendi facilius quam probari potest. Nempe dum Ro- 
manorum viguit in Vhidelicia et Norico dominatio, frequentissi- 
mam fuisse inter has regiones et ItaUam commercium constat. 
Hinc usque ad CaroU Magni tempora haud scio, an documenta 
ulla inveniantur, quibus continuata esse haec commercia etiam 
post rehctas a Romanis has provincias concludi possit. Sequeban- 
tur magnae illae populorum migrationes, quibus Germania et 
ItaHa maxime agitabantur; sed nascitur ex his turbis ipsaVene- 
torum respubhca. Postquam Carolus Magnus Italiae regnum oc- 
cupavit , sine dubio rursus maior quaedam mutua necessitas inter 
cisalpinas et transalpinas regiones coorta est. Strenuam summi 
imperatoris administrationem mercaturae quoque novum addidisse 
vigorem consentaneum est; haud raro in eiusdem, quae adhuc 
servantur, legibus negotiatorum mentionem factam invenimus. 
Etsi vero neque Itah mercatores Germaniam frequentantes , ne- 
que Germanici trans Alpes negotiantes diserte in eis nominantur, 
bono tamen iure supponere Ucet, et hunc et iilum negotiandi mo- 
dum locum iam tunc habuisse. Aiferenda in hac re veteris cuius- 
dam monachi est auctoritas, qui ipso IX saeculo Caroli vitam 



l)Jonathan Fischer, Geschichte des deiitschen Handels. 

2) Fischer 1. c.I. pag. 682. U. pag. 480 seq. 

3) Muratori Antiquit. Italiae Tom. II dissert. XXX pag. 881. 

narravit^). Qui diim notissimam illam narratiunculam refert, qua 
summi Imperatoris parcimonia praedicari solet, ipsum Carolum 
pluvioso die simplicissima veste indutum venatum iisse prodit; 
tum addit de comitibus: „caeleri vero, utpote feriatis 
diebus et qui modo de Papia venissent, ad quam nu- 
per Venetici de transmarinis partibus omnes orien- 
talium divitias advectassent, phenicum pellibus avium 
serico circumdatis et pavonum collis cum tergo — 

— circumamicti procedebant." Igitur Papia civitas 

(vel Ticinum, si quis antiquum mavult nomen) tunc temporis iam 
emporium quoddam fuisse videtur , quo merces a Venetis advehe- 
bantur; inde per terras vicinas difFundebantur ; mox autem et 
ipsi Germanici mercatores Itaiiam petere et orientis merces ad 
suas regiones portare coeperunt. ^) 

Sed missa iam haec ad superiora tempora spectantia facia- 
mus, de quibus qui certa petat paucis contentum esse oportet. 
Tum enim ipsa rei natura efficitur , ut in illa aetate , in qua post 
longas turbas prima novi cuiusdam ordinis semina denuo pullu- 
lare incipiebant, sparsim tantum ac paullatim eae artes eaeque 
vitae humanae necessitates provenirent, quae non nisi elatiorem 
quandam civitatum conditionem sequi solent; tum vero ea est 
coaevorum scriptorum proprietas, ut nunquam fere de huiusmodi 
rebus ad vitae cultum et ad quotidianas vivendi conditiones per- 
tinentibus ipsa rei gravitate inducti loquantur, sed rarissimo tan- 
tum fortuita quadam oblata occasione parvulam scriptis suis no- 
titiam inserant. Et ea quidem inopia etiam multo post apud 
plerosque scriptores invenitur , id quod non modicam addit his re- 
bus indagandis difficultatem. Secuta iam sunt bella illa pro terra 
Christianis sacra recuperanda suscepta, quae plurimum valuerunt 
ad aperienda remotissima orientis loca et ad navigationem et 
mercaturam amplificandam. Prorsus nova hinc aera incipit. Sum- 
mum enim usquedum ac praecipuum totius orbis emporium Con- 
stantinopolis fuerat; huc ex omnibus orientis partibus, quae uhi- 



l)Monachu8 Sangallensis, degestis Karolilmperatoris. Pertz 
Scriptores T. II. p. 760. 

2) Eccehardus IV. B. Casuum S. Galli Contin. I. apud Pertz Script. 
II. pag. 80. Ibi ad a. 917 ,,mercatores ex Italia redeuntes*^ memorantur. 

que proveniebant mercimonia terra marive confluebant et venum- 
dabantur, huc ex Europae regionibus quicunque aut navigationi 
aut terrestri mercaturae studebant, concurrebant et merces hinc 
petitas per omnes occidentis terras divulgabant. ^) Hinc in Ger- 
maniam duobus praesertim itineribus merces vehebantur. Tum 
enim secundum Danubii cursum in terras huic vicinas primum 
Avari, dein Bulgari, postremo Ungari eas transportabant; tum 
vero mox Itali navigatores ad suos portus ex Constantinopoli mer- 
ces vehebanl, unde ulterius eas in Germaniam iam IX et X sae- 
culo fuisse portatas supra vidimus. 

lam vero sacrae illae, de quibus mox antea mentionem fe- 
cimus expeditiones magnum mercaturae vigorem addiderunt simulque 
viae aUae et nova quaedam emporia praevalere coeperunt. Tunc 
enim primum Itali mercatores ipsos Syriae Aegyptique portus 
adire et ea inde petere consueverunt, quae longis antea amba- 
gibus e Constantinopoli petierant; summa per totum hoc spatium 
in omnibus Mediterranei partibus mercatorum navitas conspicitur 
et industria; haud exigua illorum in rebus gerendis opera, neque 
minora ea commoda, quae rebus feliciter actis sibi postulabant. 
His rebus accidit, ut magna illa in re mercatoria auctoritas, qua^ 
ohm Constantinopolis fuerat, magis magisque ad ahas iam civi- 
tates transiret. Mox Veneti et Genuenses (ut alios taceam) sum- 
mam mercaturae acquisierant et mutuo inter se certamine obti- 
nebant. Secuta est imperii Byzantini ruina cum magno Venetorum 
mercaturae incremento; post idem Genuensium invidia restitu- 
tum novis hanc civitatem commodis auxit. Magna inde inter 
utramque civitatem beila oriuntur; varii certaminum eventus; 
attamen summa mercaturae apud eosdem remanet. 

lam igitur, ut ad Venetos redeamus, inde ab hoc tempore 
mirum quantum apud eos florere commercia inceperint, ita ut 
per longum temporis spatium proprium universi orbis emporium 
Venetiae appellari possent. Ingens mercium importatarum vis 
similem exportationem necessario efficit; mox igitur omnes Me- 
diterranei portus navigatores nostros adire cernimus; ineunte 



1) HUllmann, Gesch. des byzantin. Handels pag. 73 seq. 

fere XIV saeculo etiam superato freto Gaditano Atlanticum, quod 
vocatur, mai'e tentare et cum Batavis nogotiari coeperunt. Ex 
quattuor illis magnis classibus mercatoriis, quas quotannis ex portu 
suo publice dimittere Veneti solebant, prima Pontum Euxinum, 
altera Syriam et Graeciae insulas, tertia Aegyptiim visitabat; quarta 
denique, cui „Flandricae" nomen erat, primum reliquas Mediter- 
ranei oras, tum eo relicto Lusitaniam, Hispaniam, Galliam, Flan- 
driam, postremo Angliam petebat. Neque minus iam undique 
mercatores Venetias confluxere; medio fere XII saeculo Gallos, 
Germanos, Longobardos, Tuscos, Pannonios frequentia apud Ve- 
netos negotia tractasse bono testimonio docemur.^) 

Mox Germanorum praesertim tanta fiiit Venetiis frequentia, 
ut prae reliquis magna eis Senatus privilegia concederet omnique 
modo studeret, ut amplissimis commodis praebendis quam plu- 
rimos alliceret. Huc pertinet, quod iam ante medium XIII sae- 
culum magna eis in frequentissima urbis parte domus mercatoria 
assignata est, in qua et ipsi habitare et merces ad vendendum 
proponere et emptas in horreis deponere possent. „Fonticum 
Theotonicorum" haec domus nominabatur, de cuius institu- 
tione ac legibus posthac amplius erit disserendum. ^) 

Sed mutua fuit inter Germaniam et Venetias consuetudo; 
ipsi quoque Veneti frequentes Germaniam petebant; ^) neque 
solum vicinas eius partes adibant, velut Bavariam, Sueviam, Ca- 
rinthiam, al, sed etiam ulterius progrediebantur ; postea usque 
in mediam Germaniam eos penetrasse et mercatorias ibi sedes 
habuisse reperiemus. 

Magna ex hac mercaturae frequentia in utramque partem 
commoda defluxisse, tum ipsa rei natura efficitur, tum testimonio 



l)Martinu8 daCanale, qui circa a. 1277 Venetiarum chronicon 
gallico sermone scripsit, de tempore suprascripto haec notavit: ,,les 
venaient acheter droitement en Venise Alemans et Baivers, Franceis et 
Lombars, Toscans et Ongers et totes gens qui vivent de marchandises 
et les conduisaient en lors pays". Vid. Raumer Hohenstaufen V p. 416 
qui hunclocumexlibromanuscr. Florentino dedit ; nuperuniversumChro- 
nicon typi^ impressum est in „Archivio Storico Italiano^^ 

2) Vide partem huius dissertationis III. 

3) Raumer 1. c. V. p. 416. 

est magiius ille splendor, quem inde ab hoc tempore eae Ger- 
maniae civitates nactae sunt, quae prae reliquis frequentissimam 
cum Venetis negotiationem habebant. lam igitur, quo mutuae 
Qonsuetudinis melius ratio appareat , singulas civitates adeamus, 
et quo quaeque tempore, qua via, quibus conditionibus huic mer- 
caturae studuerit, deinceps disseramus. 



II. 



Initium autem faciamus a Ratisbona. Frequentissimam 
in hac civitate antiquitus l\iisse mercaturam constat. Sponte ad 
eam Danubio praeterfluente cives inducebantur ; sed idem fluvius 
dux simul et index exstitit, qui vias eis praescriberet, ad quas 
potissimum se dirigerent. Hunc igitur praecique mercatores Ra- 
tisbonenses sequebantur, orientem simul et occidentem versus; 
altera ex parte Bavariam, Sueviam petebant, tum relicto Danubio 
etiam Moeni Rhenique regiones accedebant; ex altera fluminis 
lapsum sequentes in Austriam perveniebant atque inde in Russiam, 
Poloniam, Borussiam, Bohemiam iter dirigebant. ^) 

Verumtamen non sola haec eis itinera fuisse videntur; sunt 
pauca sane, sed sunt vestigia, unde cum Venetis forse iam prius 
eos commercia habuisse conjicere licet, quam iUi qui postea 
primas in hac mercatura partes agebant. CaroH IV Imperatoris 
aetate quidam Bavariae annahum auctor discrepantiam ortam esse 
tradit inter Ratisbonenses et Norimbergenses de primo ordine in 
fontico Theotonicorum apud Venetos obtinendo; eum illos usque 
ad hoc tempus habuisse, at iam sibi Norimbergenses postulavisse; 
ad ipsum Venetorum senatum caussam fuisse delatam, eumque 
pristino honore non esse privandam Ratisbonensium civitatem 

1) Multa utriusqae itineris exempla sparsim reperiuntur apud Ge- 
meiner Regensburger Chronik vol. I. Conf. HUUmann Stadte- 
wesen des Mittelalters I pag. 337 seq. 

decrevisse. ^ ) Igitur non solum medio fere XIV saeculo negotiari 
solitos esse cum Venetis Ratisbonenses hinc efficitur, sed etiam 
multo antea hanc inter eos consuetudinem fuisse inchoatam. Fir- 
matur haec sententia documentis nonnuUis a diligenti rerum Ra- 
tisbonensium indagatore prolatis. Usque ad saeculi XIII fere initium 
magnam Itaiorum copiam Ratisbonae fuisse refert, mercatorum, 
qui Romanorum aetate negotiandi causa ibi consederint, subolem, 
eosque quendam cum ItaHa nexum per omnia temporum dis- 
crimina servavisse; tum vero subito illos tempore suprascripto 
— quo casu permotos ignoratur — Ratisbonam reUquisse omnia- 
que eorum iura et commoda ad mercatores Germanos iam trans- 
iisse.^) Haec utut se habeant — non prorsus eriim Uquent — 
firma postea Ratisbonensium erat opinio, sese primos post Italo- 
rum discessum cum Venetis negotiari incepisse; XV adhuc saeculo 
gloriari eos reperimus, se itineris Veneti quasi auctores fuisse 
Germaniae, multisque propter hoc . meritum privilegiis gaudere, ^) 
inter quae iUud quoque praedicabant , quod supra memoravimus, 
antiquitus se apud Venetos primum locum in fontico Theotonico- 
, rum obtinere. *) 

lam vero confitendum est, satis parcam sane de hac merca- 
turae parte traditionem esse. In ipsis actis Venetis saepe miratus 
sum fere nunquam Ratisbonensium nomen occurrere, dum Au- 
gustae VindeUcorum, Norimbergae, aUarum haud raro in eis 
mentio inveniatur. ^) Rero ita expediendam censuerim. Quodsi 



1) Uldarici Onsorg Chronicon Bavariae ap. Oefele Rer. Boic. 
Script. I p. 368. 

2) Gemeiner, iiber den Ursprung der Stadt Regensburg pag. 49. 

3) Ibid. pag. 49 Soliche Freiheit haben die Fiirsten zu Bayern 

der erbem Statt hie zu Regensburg geben, wann sie warendie 
ersten aus diesen Landen, die dy Strassen gen Venedig 
hineinbaueten, nach der Zeit und (als) dieWalhen gewonlichhiezu 
R. mit ihrer Kaufmannschaft gelegen waren. Ibid pag. 50: wannsie 
seyndieerstengewesenhineyngenVenedig. 

4) Ibid. pag. 11 Chronik von Reg. II p. 205 III. p. 150,- 

5) In libro „Commemorialium" in tabulario Veneto servato ad a. 
1330 et 1331 memorantur mercatores: Heinrich von Mtinchsen et 
Leogard von Ra^nsborg. Pertz, Archiv IV pag. 200. 

Ratisbonensibus primus in fontico locus a Venetis erat concessus, 
iam ineunte XIII saeculo (eo enim tempore vel paulo ante in- 
stitutum esse fonticum videtur) non soium frequentem cum illis 
eos habuisse mercatum , verum etiam reliquis civitatibus frequen- 
tiorem consentaneum est. Itaque verum esse potest, quod ipsi 
de se praedicabant , iam inde ab eiusdem saeculi initio se Ve- 
netum iter tentasse; quod autem in paucis huius temporis quae 
exstant documentis nominatim non inveniuntur, mirum non est 
propterea, quod in actis antiquioribus plerumque nec aliarum 
civitatum nomina leguntur; universe enim „mercatores Theoto- 
nici", vel „mercatores fontici" appellari solent. Neque iam veri 
fuerit dissimile, saeculo XII et XIII praesertim magnum fuisse 
apud Venetos Ratisbonensium commercium; ^) post ubi aiiae 
civitates, velut Augusta et Norimberga summam mercafturae ad se 
traxerunt, farior sine dubio Ratisbonensium aditus, ita ut in actis 
posterioristemporiseorum mentionem faciendi non ita saepeoccasio 
occurreret. Quicunque autem ex iila civitate etiamtum Venetias 
proficiscebantur , pristina sua auctoritate nixi primi loci illud pri- 
vilegium , in quo haud dubie plus fuit honoris quam conunodi , aliis 
cedere nolebant ; et ipsa civitas in eodem obtinendo quandam po- 
suit simultatem. 

De via, quam in hac mercatura exercenda sequi Ratisbo- 
nenses consuerint, conjecturam facere iicet ex documento supra 
aliato. ^) Danubium enim sequentes in eo ad Pattaviam usque 
procedebant; inde meridiem versus ad Oeni fluminis cursum se 
dirigebant et mox Oenipontem assecuti iam frequentissima illa 
via utebantur, quae in Italiam inde conducebat. In ipsa Tirolia 
XIV saeculo quosdam quasi inter medios fuisse mercatus institutos 
reperimus, ad quos hinc exGermania, illinc exltaliafrequentesmer- 
catores aiHuebant ; illis Ratisbonenses quoque interesse solebant. ^) 



1) Exstat documentum de fontico ad a. 1242 pertinens, ubi inveni- 
untur haec: ,,quod pelles varie et alia — que venerintad fonticum Theo- 
tonicorum, vendantur ad incantum". Notandum est, pelles, quas ex ipsa 
Russia petebant, inter praecipuas Ratisbonensium merces fuisse. Vid. 
Mone Zeitschrift fiir die Gesch. des Oberrheins Vol. V. 1854'pag. 6. 

2) G e m e i n e r Ursprung d. St. Reg. pag. 50. 

3) DoGumentum anni 1335 apud Gemeiner R. Chronik II. p. 7. 

lam de Augusta Vindelicorum loquendum. Romanorum 
haec quoque antiqua fuit colonia, in quarum plerisque velut ex 
traditione quaedam mercaturae vestigia per omnes temporum vi- 
cissitudines servari solebant. Magna in hoc quoque loco natu- 
rae opportunitas, ager fertilis, aquarum copia, situs inter Alpes, 
Rhenum, Danubium quasi intermedius; Licus flumen, cui adiacet, 
altera ex parte Danubii quodammodo participes Augustenses 
reddit, altera Tiroliae aditum eis demonstrat et aperit, unde in 
Italiam pergere possint. ^) lam saeculo XI frequentes Augustae 
fuisse nundinas cognitum habemus;^) externae mercaturae hic 
quoque obscuriora initia. Parcissimus de his rebus Augusten- 
sium historiarum scriptor est, Paulus de Stetten, falsissimus autem 
Fischerus, qui ex tabulariis Augustensibus probari contendit, cum 
Venetis non ante XV saeculum negotiatos esse Augustae cives. ^) 
Imo iam duobus ante saecuUs, uti mox apparebit. Quum vero 
quae ad priora tempora in hac re spectant rara adhuc prodierint 
documenta, haud ab re me facturum iudico, ubi ineditum Ve- 
netum quoddam, quod ad Augustam pertinet hic inseruerim. 
Sunt duae epistolae ex codice epistolarum, quem supra memoravi, 
sumptae ad a. 1308 pertinentes. 

I. Consulibus et Universitati civium de Augusta. Recepimus 
litteras vestras per quas nobis inter cetera denotastis securitates, 
quas a nobis volebitis (sic) per publicum instrumentum pro re- 
stitutione ballarum nostrorum civium mercatorum per vos aput 
Fauces s^questratarum; nos igitur inspectis Utteris vestris vobis 
tenorepresentium respondemus, quod sumus contenti, quodipsas 
ballas et res nostrorum civium ibi sequestratas relaxari faciatis 
hbere et absolute, et nos permissionem et securitates predictas, 
quas per easdem vestras litteras petivistis, vobis per proprium 



1) Navigationi sane minus hic fluvius idoneus est; ratibus prae- 
sertim adiri solebat. Mercatores terrestri via utebantur, ita tamen ut 
fluminis cursum sequerentur. Stetten Geschichte von Augsburg I. pag. 
148. et a. 1. 

2)Hiillmann, Deutsches Stadtewesen I. p. 380 ex documento 
Konradi II, a. 1030. 

3) Pischer 1. 1. II. pag. 480. 

nuncium dictorum nostrorum civium mercatorum providebimus 
transmittendas. 

Dat. die XVI Octubr. VII Indic 



n. Nos Petrus Gradonico dei gratia Venec. Dalmac. atque 
chroac. dux dominus quarte partis et dimidii tocius Imperii 
Romanie per presentis instrumenti paginam Universis esse vo- 
lumns manifestum — quoniam nobiles et prudentes viri Con- 
sules et Universitas civium in Augusta nobis per suas authenticas 
litteras insinuarunt asserentes quod mercatores eorum per oc- 
casionem Tholonei, quod apud nostram civitatem Venec. contra 
eos fuit indictum propter res ablatas certis fidehbus nostris, 
dampna pertulerant, que ipsi per antiquam amicitiam cum nobis 
et nostris diutius observatam illesam et in posterum observan- 
dam, de bonis sue communitatis resarcire volebant et arresta- 
tionem seu retentionem factam de balhs sive rebus et merca- 
cionibus nostrorum mercatorum et civium apud Fauces seque- 
stratis et retentis relaxationem volebant facere absolutam, nobis 
eis facientibus securitatem per publica instrumenta nostris si- 
giUis signata, quod dictum tholoneum ab eorum mercatoribus 
non extorqueretur in amplius, atque eis propter sequestrationem 
predictam per nos aut nostros nulla molestia inferretur, sed 
pocius antiqua famiUaritate et amicitia in nostro foverentur 
districtu ■— Ideo nos dux predictus nomine nostro et Univer- 
sitatis et communis Venec. per presens instrumentum conve- 
nimus et promittimus ipsis consulibus et Universitati civium de 
Augusta, quod eis observantibus predicta pollicita et promissa 
per eos et predictas ballas res et mercaciones nostrorum ci- 
vium mercatorum sequestratas et retentas, de quibus supra 
fit mencio et habetur intencio, liberas et absolutas restituentibus 
et relaxantibus, prout in eorum litteris, de quibus supra fit 
mencio, conveniunt et promittunt, et ipsis ballis, rebus et mer- 
Gacionibus sequestratis et retentis libere et absolute restitutis 
et relaxatis predictum tholoneum ab eorum mercatoribus non 
extorquebitur in amplius, nec ipsorum mercatoribus propter 
sequestracionem predictam inferetur per dos vel nostros mo- 



/- 

lestia vel gravamen, sed pocius cum familiaritate et amicitia 
in nostris districtibus tractabuntur. In cuius presentis instru- 
menti cautellam et fidem iussimus eidem subscribi per manum 
nostri notarii infra scripti, ipsumque nostra buUa piumbea pen- 
denti communiri. 

Dat. in nostro ducali palacio die decimo septimo 
Octubr. Septime Indic. MCCC octavo. 
Ego Marcus Siboto Imperiali auctoritate notarius et duca- 
tus Venec. scriba predictis omnibus interfui et de mandato 
pred. domini ducis iliustris me subscripsi de signo meo soiito 
roboravi; predictis anno, indictione, mense et die in ducali 
palacio venec.,» presentibus nobilibus viris dominis Marco Con- 
tareno, Marino Fuscareno, Thoma Barbarico, Nicolao Zane 
et Andrea Marcello consiliario (is?) eius. 



Ex his igitur documentis cognoscitur tunc temporis iam flo- 
ruisse inter Venetos et Augustenses mercaturam , imo ipsa alte- 
rius verba „antiquam amicitiam — diutius observatam" diserte 
testantur; quae non merae urbanitati tribui posse existimo. lam 
vero discrepantia quaedam quaiibet de causa orta erat; ideo Au- 
gustenses Venetorum mercatorum res in intinere retinuerunt apud 
Fauces (nunc Fussen, oppidum ad Licum superiorem prope Ti- 
roliae confinia situm), Veneti contra talionis iure usi illorum mer- 
catoribus, qui Venetias veniebant novum tributum (thoioneum vel 
teloneum) imposuerunt, quo et damna suis illata repararentur et 
ilh cedere cogerentur. 

Nempe solita liaec erat ratio, qua in huiusmodi discrepan- 
tiis sedandis Veneti utebantur ; scilicet ne omnino commercii con- 
suetudo saepius hoc modo turbaretur, prudenti quadam mode- 
ratione uti malebant, quam vim vi rependere; unde cognoscere 
licet, quantum et ipsis commodi ex frequenti mercatorum con- 
cursu provenire senserint; itaque securum illis aditum prae- 
bebant, hac tantum conditione reservata, ut ab eius civitatis 
mercatoribus, a qua iniuriam aUquam sibi videbantur esse per- 
pessi, maiora quaedam ac plura quam a reliquis vectigalia exi- 

gerentur ^) Exemplo nobis sit edictum Petri Ziani Ducis a. 1 226 

editum, in quo diserte haec ratio pronuntiatur. Quum enira in 

Ungariae regno saepius Veneti raercatores rebus suis fuissent spoliati 

et frustra ex rege damni restitutio esset quaesita, iam Senatus non 

par pari referendum duxit, sed hocce a Duce edictum editum est. ^) 

P. Ziani dei gratia venec. dalmac. etc. universis mercatoribus 

ex regno Ungarie ad Venec. venire volentibus salutem. Volumus 

enim, quod in ducatus nostri districtum securi veniatis ac 

abinde recedatis videiicet in personis et rebus, ita dumtaxat 

quod fisco nostro persolvatis ad racionem cuiusquam (que?) 

centenarii lib. nostre monete s. XXX de hiis que vobiscum 

visi fueritis aportare. Dat. Venec. ann. dni MCCXXVI, mense 

mad. Indic. XIIII. hanc autem dationem toUi volunjus pro so- 

lutione rerum abiatarum venetis nostris illo in regno facienda, 

salvis aliis dationibus, quas in suo statu voiumus conservari. 

lam vero ad Augustam redeamus. Solita via qua Augus- 

tam Veneti et in Italiam Augustenses ingrediebantur, ipsa illa 

fuit, quam istud anni 1308 documentum nobis indicat. Ab 

Augusta inde Licum sequebantur usque ad Fauces; inde Tiro- 

liam intrantes Oenipontem pergebant, quod oppidum inde ab 

a. 1239 eo iure fruebatur, uti merces omnes undecunque 

portatae hic non subito praeterirent, sed per certum tempus 

in eo deponerentur civibusque ad eraendum proponerentur ^) 

(Niderlag — ius depositionis mercium). Tunc superatis mon- 

tibus, qui Oeni valiem a regione Athesina separant iam inter 

altos Alpium montes ad huius fluminis viam se dirigebant la- 

tronibus nimirum saepe tentatam; inde iam plerique continue 

fluvium sequentes Veronam usque procedebant; alii iam inde a 

Tridento illo relicto et Brenta duce sumpta breviori itinere Ve- 

netias assequebantur. Et hac quidem via non Angustenses soli 

utebantur, sed omnes quicunque ex illa Germaniae parte in Ita- 

liam descendebant. ^*) Sine dubio multum in hoc itinere ipso 



1) Huius rei exempla ex saeculo XIV petita vid. Mone Zeitschrift 
1. 1. pag. 18. 21 al. 

2) Liber Plegiorum seu Communis Num. 385. 

3) Hormayr Gesch. Tyrols II. 279. 280. 

4) Stetten, Gesch. v. Augsburg I. pag. 176. 

2 

flumlne utebantur et in eo merces vehebantur; ideo homines 
quidam a Venetis instituti erant ^custodes Athycis" appel- 
lati, quibus cm*ae erat, ut secure et sine impedimento navigatio 
procederet. ^) Ceterum videas de viis ex Alpium Veronensium 
angustiis in planitiem deducentibus documentum a. 1472 (Mone 1. 
1. p. 34); duae fuerunt, quibus legitime uti iicebat; multi tamen 
mercatores portorii evitandi gratia ilias circumibant et per tra- 
mites montium migrabant; contra quos illud edictum editum fuit. 
lam igitur ex documento supra aUato a. 1308 et diu antea 
Augustenses et Venetos invicem esse negotiatos cognovimus. Vi- 
dere autem in hac occasione iicet, quam periculosum sit in 
huiusmodi rebus iudicandis singulis quibusdam scriptorum noti- 
tiis inniti. Jflefert Paullus de Stetten, anno 1320 Augustensibufe 
ius esse concessum cum mercibus suis per Tiroliam transeundi. ^) 
Qua re confisus HuUmannus veram ante hunc annum non po- 
tuisse locum habuisse mercaturam contendit. ^) At manifesto falsa 
haec concludendi ratio est in rebus ad aevum medimn spectan- 
tibus; ahter enim indicandum, ubi de privUegiis, ahter ubi de 
legum im*isque ordinata quadam conditione agitur; priviiegiorum 
autem in UUs temporibus ea fuit ratio ut eum modo sacramenti 
vinculo obstringerent, qui ipse privilegium ad aUquem detulerat; 
caveri nimirum solebat in scriptis privUegiorum instrumentis, 
ut eadem etiam in posterum a successoribus observanda essent; 
sed tantum abfuit,, ut subsequens quisque ad quidquam se repu- 



1) Caesar Cantii, Mediolanensis historiarum scriptor in libro: 
Scorsa di un Lombardo negli Archivj di Venezia. Milano e Verona 1856 
leges magistratuum Venetorum edidit, qui „VicedominiLombardo- 
rum" nominabantur. Uti postea videbimus, ,,vicedominos fontici" 
Germanis mercatoribus praepositos fuisse, ita illi res mercatorias ad 
Italiam superiorem spectantes curabant. In eorum capitulari lex con- 
tinetur lata a. 1277: „Quod Vicedomini Lombardorum solvant 
custodesAthycis" (pag. 176.) Haud dubie illud fuit horum custodum 
officium, ut navigationis in Athesi securitatem curarent. Ceterum aliud 
nihil de iis inveni. 

2) Stettenl. 1. Ipag. 96. 

3)Hullmann Gesch. des byzantinischen Handels pag. 86 Idem 
Deutsches Stadtewesen I. p. 384. 

taret obligatiim eo quod a decessore esset promissum, ut ii, qui 
privilegia acceperant, secure eis uti non posse sibi viderentur, 
nisi mutato principe denuo sibi fuissent confirmata. Uti postea 
dici soiebat — novus rex, nova lex, ita tunc, novus rex, novum 
privilegium. Neque soium mutato principe privilegia redintegrari 
solebant, sed etiam eodem regnante, si quae forte discrepantia 
irrepserat, ea sedata, nova promissionum ante factarum conflr- 
matione opus esse plerumque existimabatur. 

Quod si igitur a. 1320 Augustensibus ius fuisse concessum 
reperimus cum mercimoniis suis per Tiroliam migrandi, minime 
gentium hinc concludere iicet, antea illam viam eis non patuisse. 
Documentum autem a Stettenio 1. 1. memoratum editum est ab 
„Adelheida Bohemiae regina, Tiroliae comitissa"; uxor ea fuit 
Henrici V Carinthiae ducis, Tiroliae comitis, quae ad mariti vicum 
(qui vivus adhuc erat ; obiit enim a. 1335) sine dubio hoc pri- 
vilegium edidit. ^) Minime tamen inde sequitur, Augustenses mer- 
catores antea ab hac terra fuisse exclusos; imo iam ante a. 1308 
et Venetos et Augustenses hoc itinere mercatorio usos fuisse ex 
documento superiori manifestum est. Ad Venetos autem quod 
pertinet, epistolam afferre iuvat, quam eodem die a. 1308 ad 
Ottonem Carinthiae ducem senatus scripsit petiturus, uti merces 
ab Augustensibus restitutas secure per terram suam, scil. per 
TiroUam portari sinat.^) 

Duci Ott. Karinthie. 
Vestre Celsitudini denotamus, quod Consules et Universitas 

civium de Augusta per suas htteras insinuavit nobis 

(iam narrantur res cum Augustensibus actae eisdem fere verbis 
ut supra) Nos itaque visis eorum Htteris predictis acceptavimus, 
sicut superius continetur, per publicum instrumentum , resti- 



1) Henricus V Carinthiae dux etc anno 1306 Bohemiae coronam, 
quae tunc vacabat, petiit, primum contra Rudolfum Austriacum, tum 
contra lohannem Luxenburgensem, Henrici VII Imperatoris filium. Post 
breve regnum expulsus titulum tamen regium Bohemiae usque ad vitae 
finem retinuit. Hinc fit, ut uxor Bohemiae se reginam nominet. 

2\Otto Carinthiae dux etc. simul cum fratre Henrico erat, qui tum 
in Bohemia degebat. Vid. de utroque Frohlich Specimen Archontolo- 
giae Corinthiae pag. 91 seq. et tabul. geneal. VI. 

2* 

tuentibus ipsis ballas et res et mercaciones sequestratas pre- 
dictas. Unde cum nostrum nuncium transmittamus ad eos 
pro dando eis instrumentum predictum et ballis ipsis recipien- 
dis ab eis et Venecias conducendis, Celsitudinem vestram, de 
qua plene confidimus, affectuose rogamus, quatenus vobis pla- 
ceat, taliter mandare illis qui de vestro mandato sunt apud 
fauces, quod dictas ballas sine impedimento inde permittant 
exire et per vestrum districtum conduci secure, preces nostras 
taliter admissuri, quod exinde vestris beneplacitis libencius 
intendamus. 

Dat. XVII. octubr. VII. Indic. 
Ceterum notandum est de Faucium oppido, quod in documento 
superiori reperimus, illic portorii exactionem ab utraque parte 
fieri consuevisse. Quum enim in confinio situm esset inter Sue- 
viam et Tiroliam, altera ex parte ducis, ex altera Augustensium 
officiales instituti erant, qui portoria a mercatoribus exigerent. 
Hinc intelligitur cur „apud Fauces" Venetorum illa bona fuerinl 
„sequestrata et retenta"; minime enim de latronibus in hac re 
cogitandum; imo publica aucloritate factum fuit. Tiroliae autem 
ducem suos ibidem habuisse officiales ex antecedenti epistola patet, 
in qua verba leguntur „vobis placeat taliter mandare illis, qui 
de vestro mandato sunt apud fauces", quae de vectiga- 
lium exactoribus haud dubie inteiligenda sunt. 

Sed haec quidem de hac via, quae olim frequentissima post 
labente pauUatim ipsa Venetorum mercatura magis magisque de- 
relinqui coepit. Sunt vero qui sperent fore, ut ipsis nostris 
diebus novus quidam splendor novaque frequentia in eam redun- 
det, ad effectum scilicet ubi fuerit perductum grande illud con- 
silium, quo iam isthmum inter Africam et Asiam positum per- 
fodere tentant; hac re expedita fieri sane poterit, ut ad antiquam 
sedem Venetam denuo aliquando commercium redeat (nisi forte 
opuientior ad se rerum summam tractura est Tergeste) et exinde 
iter iamdiu desertum redintegretur. Sed haec quidem adhuc d^sdv 
iv yovvaat TCBlzai, 

lam vero, ut ad inceptum redeamus, mercatura inter Venetos 
et Augustenses saeculo XIII haud dubie iam inchoata magnopere 
aucta est sequentibus. Celeberrimas illas mercatorum Augusten' 

sium familias, VVelser et Fiigger nominatas, haud exiguam 
divitiarum partem commercio cum Venetis gesto sibi parasse 
vulgo constat. ^) Tantaque facta est inter utramque urbem ne- 
cessitas, ut alterius multi cives in altera negotiandi causa non 
modo perpetuum sibi domicilium constituerent, verum etiam in 
ipsam civitatem interdum reciperentur. Ita, ut exemplo utar, a. 
1368 senator Augustensis nominatur „Johann der Priol" vel 
„Hanss Prizl";^) post eodem anno in enumerandis 5 1 procerum 
familiis,quaetum Augustaevigebant,commemorantur„die Briol". ^) 
Alio eiusdem libri loco mentio fit de cive quodam Augustensi „Se- 
bastian Georg Zorzi". ^*) Dubium mihi non videtur, quin 
utriusque familiae origo ad Venetos sit reducenda, quorum inter 
nobiUssimas famiUas „Priuli" et „Giorgi" (vel ad dialecti ve- 
neti normam Zorzi) fuisse constat. 

Sed Veneti quoque saepius mercatores Germanos sua civi- 
tate donabant, ita tamen, ut privilegium hoc eis concessum sem- 
per certo aliquo annorum numero includeretiu* ; ea insuper addita 
lege, ut a maritima mercatura abstinerent, quae non nisi certis 
restricta conditionibus eis concedi solebat. ^) 

In universum autem dignum est notatu, sicut terrestri Ger- 
manorum mercaturae omnibus modis Veneti faverint, ita summa 
eos invidia cavisse, ne maritimae illi accuratiorem sibi cognitio- 
nem pararent; veritos nimirum, ne forte ipsi eo animum indu- 
cerent, ut proprio Marte orienUs portus peterent; id quod summo 
sibi periculo fore existimabant. Itaque vel hoclege cautum erat, 
ne in navibus suis mercatoriis, quae quotannis Aegyptum et Sy- 
riam petebant, peregrinum quemquam eo liceret conducere; ea 



1) In fontico Theotonicorum olimconclavequoddamfuitFuggerorum 
familiae proprium (camera deiFoccari), quod tanto resplendebat suppel- 
lectiUs et ornamentorum nitore et copia, ut inter res maxime notabiles 
reputaretur. Sans ovino, Venezia descritta p. 366. 

2) Stetten, Gesch. v. Augsburg I. p. 108. 115. 

3) Ibid. pag. 116. 

4) Ibid. paff. 809. ^ , . 

5) Exempla vid. Pertz Archiv IV pag. 201 seq. Solita formula est: 

N. N. datus est pro veneto XV annorum. 

sine dubio mente, ne huius mercaturae opportunitates et quasi 

secreta alii explorarent. Exceptiones in hac re factas sane in- 

Venimus, sed his ipsis docemur, quantum in illa lege servanda 

posuerint momenti. Exemplum juvat afferre. Anno 1421 merca- 

tor quidam Norimbergensis Hierosolymam peregrinari cupiens a 

Senatu petiit, ut navi Veneta in Syriam proficiscente in hoc iti- 

nere uti sibi concederetur. Et ipso documento de hac re scripto, 

quanta dubiorum, quanta conditionum copia intercesserit, cog- 

noscere licet. ^) 

Cum probus vir Zuffredus de norimbergo mercator soiitus hic 

conversari iam triginta annis et ultra, qui est homo optim^ 

qualitatis et fame et per Hteras commendabilis viri Giulielmi ru- 

mel,2) qui in agendis nostri dominii plurimum se exercuit, ut 

est manifestum, suppHcaverit , ut dignemm* providere, quod 

cum gaieis nostris a mercato possit cum duobus famuhs ire 

ad sanctum sepulcrum, ut presto possit repatriare — Vadit pars, 

quod dicta pars prohibens, quod cum galeis nostris a mercato 

non possint ire peregrini, in tantum suspendatur, quod con- 

cedatur eidem Zuffredo, quod possit levari super galeis nostris 

Baruti et conduci ad Zaffum (i. e. Joppe), ut ire valeat ad 

sanctum sepulcrum tamen remanente dicta pai*te in 

omnibus aliis in sua tirmitate. 

De parte 96 — De non 5 — Non smc. 1. 
Venimus iam ad aliam civitatem, ad Norimbergam. Multa 
videlicet, quae de hac ad mercaturam Venetam spectantia essent 
dicenda, eis continentur, quae antea de Augusta disserentes iam 
commemoravimus. Quae non est, quod repetamus. Quando pri- 
mum cum Venetis commercia Norimbergenses inierint, haud ma- 
gis patet, quam de reUquis. Atqui contra se ipsum disserit 
Rothius, ubi eius rei vestigia ante saeculum XIV reperiri negat; ^) 
ipse enim paullo post mercatorem quendam Norimbergensem, 
Conradum Ebner, qui cum Venetis negotia habuerit, tantas 



1) Deliberationes Senatus. Mixta. ad d.5. August 1421. 

2) Is a. 1418 una cum Friderico Norimbergae comiti paci inter Ve- 
netias et Sigismundum Imperatorem componendae se interposuerat. 

3) Roth, Geschichte des Nurnberger Handels I. p. 43. 

inde acquisivisse divitias narrat, ut a. 1276 Rudolfo I. Imperatori 
magnam pecuniae summam mutuam dare posset. ^) Et sine dubio 
eadem liic statuenda sunt, quae antea quoque probanda nobis 
sumpsimus^ longe scilicet initia mercaturae Germanico - Venetae 
ante esse quaerenda, quam manifesta nunc exstant documenta et 
quam plerisque videntur. Norimberga autem ab initio inde sum- 
mam rei in industria et mercatura posuit; ipsa agri sterilitas eo 
cives induxit eademque effecit, ut mox a plerisque imperatoribus 
privilegiis donarentur de mercatura in plurimis imperii partibus 
exercenda.2) In dies vero magis crevit eorum auctoritas et opu- 
lentia, ex quo primum coeperunt orientis et Italae industriae 
mercibus ex meridionalibus regionibus ad septentrionales se inter- 
ponere, propriaeque industriae artiumque opera illuc conducere. 
Inde mox ferme primae partes in hac mercatura agenda ad eos 
cecidisse videntur; in actis publicis saeculi XIV et sequentium, 
quae apud Venetos continua abhinc serie supersunt, Norimber- 
gensium longe frequentissima omnium commemoratio invenitur; 
in illis notitiis, quae ex nostratium parte conservatae sunt, duae 
praesertim hoc respectu Norimbergenses familiae nominantur, 
Ebner et Behaim, qui ante reliquos commercior Veneto stu- 
duisse feruntur; ^) mox ahi subsecuti sunt. Supra iam com- 
memorata a nobis est aemulatio quondam inter hos et Ratisbo- 
nenses de primi loci in fontico Theotonicorum obtinendi honore 
coorta; quem quamvis tunc non consequereiitur, facto tamen sine 
dubio primi vel inter primos iam eo tempore existimabantur. Ne- 
que minor Venetorum copia fuit, qui viam Norimbergensem („ca- 
minum de Norimberga" ut dici solebat) tentabant. *) 



1) Ibid. I. p. 54. 

2) Ibid. I. pag. 6 seq. Saepe agri sterilitas in documentis diserte 
memoratur — unser statt, die dann auf durrem, sanntigen unfruchtperm 
erdtrich gelegen ist. Docum. a. 1470 a FridericoIII editum, ap. Chmel 
Regesten Friedrichs III Num. 6120. 

3)Rothl, 1. I. p. 51 seq. 

4) Quae p£r Tiroliam et Sueviam conducit via supra descripta, fere 
xar i^oxT^v „caminum de Norimberga" appellatur. Ceterum aliaquoque 
via Italiam Norimbergenses petebant; frequentissimos enim mercatus. 

Rei aiitem natura efficitur, ut de huiusmodi rebus rariores 
uobis affluant notitiae, ubi suo ordine sine turbis et impedimentis 
quaeque procedunt, frequentiores contra tum nobis praebearitur, 
quum propter temporum iniquitatem, seditiones, beUa intestina 
aliasve caussas incommoda multa et commercii perturbationes nas- 
cantm\ Interrupta tum scriptorum de his rebus silentii consue- 
tudo, aucta documentorum copia. Nimirum stomachum, ut qui- 
dam ait, se habere non sentit, nisi cui impedita est digestio. 

Huiusmodi autem turbae frequentes admodum incidisse vi- 
dentur circa medium fere XIV saeculum. Quae arcte sine dubio 
cohaerent cum turbis civiUbus, quae post et iam ante Ludovici 
Imperatoris mortem (1347) universum imperium commovebant. 
Frequentissima his annis mercaturae Norimbergensis eiusque 
perturbationum in actis Senatus Veneti mentio. Neque mirum; 
feroci enim contentione omnia tunc miscebantur; duae inter se 
factiones de imperio obtinendo dimicabant, aUera Bavarica, aUera 
Bohemica vel Luxemburgensis ; vivo adhuc Ludovico imperatore 
saevissima per totam TiroUam proeUa; ^) mox eo defuncto in ipsa 
civitate Norimbergensi acria iUa inter nobiles et tribus popidares 
certamina (1348) ; accedunt beUa inter comitem Wurtenbergen- 
sem et civitatum Suevicarum foedus anno sequenti exorta, nec 
minus iUa, quae eodem tempore Helvetiis Albertus Austriae dux 
intuiit — denique tota superior Germania unico quodam beUi ac 
seditionis turbine videbatur correpta. Ita rebus se habentibus 
fieri non potuit, quin mercaturae quoque tranquUUtas infringe- 
retur; nec legum, nec priviiegiorum uUa ampUus ratio habetur 
— vi cuncta aguntur. Itaque frequentissimas his annis invenimus 
Venetorum de mercibus direptis querelas. ^) Anno 1346 tres 
senatores deUguntur, qui 

„superfactobaUarum et mercationum nostrorumfideUum arresta- 
tarum in Norimbergo et super facto inpedimenti strate Alemanie" 



qui Aquilejae quotannis habebantur (in quibus zafifaranum praesertim 
venum ibat) saeculo XIV adibant. Inde facile in Italiam pergebant. 
Roth 1. 1. I. p. 43. 

1) P elz el, Kaiser Karl IV I. p. 172. 

2) Deliberat. Senatus. Mizta Tom. XXIII et seq. 

inquirant et sententiam de remediis adhibendis proponant. Anno 
post Norimbergensium iegatos apud Venetos versari videmus de 
his rebus tractantes, qui nihii profecisse videntur. lam vero 
notandum est hoc ioco, viam Norimbergensem magni illis mo- 
menti fuisse non solutn propter commercium, quod ipsi cum hac 
civitate habebant, sed etiam quia in ea pergentes ad Rheni re- 
giones et inde in Flandriam procedere consueverant, cum qua 
tum iam florentissimum exstitit et maritimum et terrestre com- 
mercium. ^) 

lam quum ab hac via turbis illis Germanicis praecluderentur, 
aliam, dum illae essent finitae, inire coacti erant; itaque inde ab 
illis seditionibus usque ad a. 1351 mercatores Venetos Flandriam 
petentes per Helvetiam iter cepisse invenimus; inde a Basilea 
haud dubie Rhenum sequebantur et ita in Flandriam provenie- 
bant. 2) Sed parum eos mutata via iuvasse videtur, quippe quia 
„propter multitudinem et diversitatem dominorum 
qui sunt super ipsum caminum" frequentes mercatorum 
direptiones a notissimis illis equitibus, qui per totum aevum me- 
dium Rheni ripas latrociniis agitabant, exercebantur. Fuit et alia 
sane adhuc via, qua eodem pergere potuissent, ea scilicet quae 
per Sabaudiam et Franciam conducebat; sed ne hanc quidem 
inire posse sibi videbantur „absque maximo periculo et si- 
nistro tam per dominum regem Francie, quam per 
dom. comitem Sabaudie". Itaque illo anno denuo operam 
Veneti dederunt in solita via Norimbergensi pactionibus cum 
terrarum adiacentium principibus conclusis restituenda. Internun- 
tium miserunt ad marchionem Brandenburgensem, qui TiroUae 



1) Primum a. 1318 Venetorum naves mercibus onustae Antverpiae 
portum incurrisse feruntur. Guicciardini Totius Belgii descriptio. 
Ed. 1652.12». pag. 232. Sed conferas Gottinger Gel. Anzeiger 1857. 
Stiick 184 seq. 

2) Senatusconsultum ap. Mone 1. 1. pag. 20, d. d. 11. Octobr. 1351: 
Cum per presens caminum Basle, quod frequentatur hodie 
etc, unde hanc viam inusitatam eis fuisse satis elucet; et mox: neque 
aliud caminum haberi possit ad presens, quia caminum de 
Norimbergo non est in aconcia (h. e. in ordine, securum). 

simul tiinc comitatum tenebat ^) et ab eo petierunt, ut pristino 
ordini res redderet. Donis et promissionibus ille eo pervenisse 
videtur, ut denuo itineris securitatem Venetis poiliceretur ; sed 
vana et haec fuit; mox enim novum reperitur Senatus consultum: 
1353 d. 21. Sept. 

Quod mittatur una persona sufficiens ad Marchionem Bran- 
diburgensem una cum nuncio suo ad persentiendum caute de 
causa per quam revocavit securitatem quam promiserat nostris 
mercatoribus. ^) 

Sed iam mense sequente discordiae sedatae esse videntur. 
Ludovicus marchio iegatum de his rebus ad Venetos misit, quo- 
cum ita egisse videntur, ut pristinus ordo abinde iam rediret. Docu- 
mentum quod de hac iegatione superest a Monio omissum hic 
adiungo. 

1353 d. 29. Oct. 
Cum quidam ambaxiator dni marchionis Brandiburgensis 
huc venerit pro facto securitatis camini de Norimberga et pro- 
visores communis contulerint cum ipso ambax. et etiam cum 
mercatoribus, qui utuntur per iliud caminum, quod quidem 
mercatores contenti sunt de his que fient per dominium et 
dictos provisores , qui de hoc facto sunt piene informati — 
vadit pars, quod dicti provisores pro securitate dicti camini 
habeant plenam libertatem per maiorem partem eorum ten- 
tandi et complendi illud quod fuerit necessarium cum ambaxa- 
tore predicto, exceptis autem [et] promissionibus donorum ' 
fiendorum dicto domino Marchioni. Pro bono et securitate 
dicti camini possint ipsi provisores imponere pedagium super 
omnes et singulas ballas cuiuscunque condicionis , que de Venec. 
quocunque modo mittentur in Barbant. Frandi. (h. e. Flandriam) 
et in quamcunque aUam partem et facerent transitum per dictum 
caminum. Et similiter que de supradictis partibus conducentur 
quocunque modo Venecias vel in aliam partem, que facerent 



1) Cogitandum de Ludovico marchione , Ludovici imperatoris filio, 
qui cum uxore Margaretha . (nom. Maultasch) Tiroliae comitatum ac- 
ceperat. 

2) Deliberat. Senatus Mixta Tom. XXVI. 



X 

transitum etc. Et denarii sic impositi exigantur per vicedominos 
Lombardorum prout in simili casu soliti sunt. Possint insu- 
per dicti provisores dare ordinem conducentibus dictas ballas 
et penam et penas imponere prout eis videbitur et ipsas exi- 
gere et conducentes privare de conducendo ipsas, si ipsis vi- 
debitur. Et sic constet etc. ^) 



1) Deliberat. Senatus. Mixta. vol XXVI. 

2) T. Gar, Catalogo dei Codici Storici della Collezione Foscarini. 
Archivio Storico Italiano V. p. 410. 

3)*Pirkheimeri Opera ed. Francof.fol. p. 197. 

tum aiini ) 244 de portoriis ad urbem Neustadt [Wienerisch N.] 
solvendis, in quo verba inveniuntur haec: ItemVeneti dabunt 
de Saum viginti quatuor frisacenses denarios, inre- 
ditu vero duodecim frisacenses et triginta denarios 
Viennenses*). Quae quamvis clare et manifesto mercaturam 
Austriaco-Venetam iam medio saeculo XIII vindrcare videan- 
tur, fuit tamen qui de re contenderet. Argumenta tamen quae 
contra afferuntur, non admodiun valida existuut. HuUmannus 
enim priori tempore terrcistrem Venetorum mercaturam „propter 
situm urbis" non „activam" sed „passivam'* fuisse contendit^) 
(id quod tum ex situ urbis neutiquam concludi potest, qui omni 
tempore idem fuit, tum iis refutatur, quae antea demonstravimus 
e. gr. eo documento anni 1226, quod pag. 17 dedimus); itaque 
ut ex isto documento Venetos in Austria negotiantes auferat, non 
Italos scilicet illos fuisse ait, sed eos Venetos indicari, qui per 
Carinthiam et Carniolam degunt (Wenden). Vim verbis hac ex- 
plicatione inferri nemo non videt; de ipsis nostris Venetis haud 
dubie cogitandum. 

De via autem, qua in hac regione procedebat mercatura, 
varia exstant documenta. Magni iili mercatus Aquilejae quondam 
habiti (pag. 23 n. 4.) primum hanc viam Austriacis demonstrasse 
probabile est^). Mox alio itinere per terram Foroiuliensem eos 
accurrere videmus; varia loca nominantur, quae mercatores trans- 
aipini in hoc itinere attingere solebant; e. gr. Tarvisium (Tre- 
viso) ^) , Portus (Portogruaro vel Pordenone) ^) , Glemona (iam 
Gemona ad superiorem Tiiaventi fluminis partem sita) ^) , Ven- 
zone (germ. Peuscheidorf, prope confinia Carinthiae in montibus 
situm) ^) , Latisana et alia quae praetereo.' Ex his linea iam 



1) Hormayr, Taschenbuch fur die vaterlSnd. Geschichte. 1812. 
pag. 77. 

2) Hiillmann deutsches StSdtewesen I. pag. 346. 

3) Hormayr, kritisch - diplomat. Beitrage z. Gesch. Tyrols im 
Mittelalter II. 391. 392. 

4) Mone 1. 1. pag. 18. 

5) Ihid. pag. 30. 

6) Ihid. pag. 30. Raumer, Hohenstaufen V pag. 393. 

7) Kurz Geschichte des ostreich. Handels. Beilage XLVll. 

cognoscitur, qua processerint; per angustias illas Carnicarum Ai- 
pium ad oppidum Ponteba vel Pontafei sitas (Poijteba - Pass) Ca- 
rinthiam Veneti, Itaiiam Germani intrabant; unde varia itinera 
Veneti prosequebantur , quae enumerare iongum est. 

Ceteriim intuentibus nobis documenta quae exstant de mer- 



1) Kurz Geschichte des ostreich. Handels. Beylage II. III. 

ad mercaturam spectantia intuemnr, quae ex Friderici III impe- 
ratoris tempore haud rara supersunt. Non dissimiiis enim iilius 
ratio fuit, qua in huiusmodi procedere solebat, ab illa quam in 
totius imperii rebus tractandis adhibebat. Incredibiie quanta in 
illis documentis iuveniatur vectigalium, quanta restrictionum, pri- 
vilegiorum cuiusvis modi copia ; innumerabiles ille rationes inve- 
nire valebat, quibus res omnes ad suum commodum et ad pecu- 
nias undique extorquendas vertere studebat^). Huiusipodi res 
quamquam in aUis quoque terris et principibus inveniri minime 
negaverim, vix tamen eo rapacitatis oiultos esse progressos credi- 
derim. 

Omnium Austriae urbium ipsa Vienna mox primas egit par- 
tes. Praecipuis priviiegiis inde a primis temporibus instructa est, 
quae postmodo fuerunt ab omnibus fere principibus confirmata 
et aucta. Rei rationem intueri licet, quum in vetere quodam 
vectigalium indice, qui superest, vectigalia a Viennensibus soluta 
cum ilUs comparamus, quae a reliquis mercatoribus exigebantur. 
Ita e. gr. in quodam loco singula plaustra Venetias proficiscentia 
quibuscunque mercibus onusta 2 denarios solvebant, si Viennen- 
sium erant, 12 denarios, si ex alia Austriae urbe, vel ex Sty- 
ria, Carinthia etc. proveniebant^). Uude rehqua similiter se ha- 
buisse concludas. In ipsa autem urbe aemulatio saepe fuit iuter 
magnos mercatores (Kaufleute) et eos, qui minutioH mercaturae 
studebant (Ki^amer) ; quippe illi solis sibi licere contendebant Ve- 
netias proficisci mercesque inde petere; itaque a. 1432 edictum 
fuit, ne mercatores minuti directe cum Venetis negotiarentur ^) ; 
post ubi nimis hoc molestum videbatur merciumque pretia eo 



1) Exempla quibus haec sententia fulcitur reperiuntur ap. 
Chmel Materialien z. ostreich. Gesch. et plura passim apud eundem: 
Ausziige aus einem Copialbuch Friedrichs III. in — Notizenblatt zum 
Archiv f. 6. G. Q. 1852. 1853. 

2) Indicem fere medio XV. saeculo conceptum vid. ap. Kurz 
1. 1. Beylage LIII. 

3) Item es sollen auch die kramer nicht gen venedig varen, rei- 
ten, noch schicken nach kaufmanschatz , sunder nur solhe — — — 
hie zu wienn kauflfen und von den kauffleuten die hie Recht haben 
hin zu gehen. Kurz 1. 1. pag. 403. 

cariora evadebant, illi quoque eandem licentiam obtinebant — 
ut ubicunque in his rebus mera privilegiorum certamina cog- 
noscas. 

Inserere hic iuvat documentum quoddam ad Austriacam mer- 
caturam pertinens , quo tum ratio cognoscitur, qua singulus quis- 
que non suflficiente publica securitate rebus suis ipse consulebat; 
tum mercimoniorum, quae plerumque in mercatu erant, quasi 
specimen proponitur. 

1419 d. 19. Aug. 
Capta. 

Cum sit quidam Johannes hoder mercator de Saizisburch 
qui vellet hinc extrahere deferendo per viam civitatis Austrie 
ForojuHi species, videHcet peper, zinziber, zafaranum, comi- 
num saponum et bombicem ad valorem duc. ^ per conducere 
Salcisbores, et conducere huc per dictam viam panos, tellas, 
terUsias, fillum, aurum et argentum, ob quod cum habeat per 
medium domini Archiepiscopi de Salcisborg salvum conductum 
Patriarche Aquilegie de possendo transire cum dictis rebus, 
petit etiam nunc salvum conductum possendi hinc extrahere 
et huc conducere, ut dictum est, promittendo de rebus pre- 
dictisnichildimittere in partibus ForojuUi dando bonam fidei jus- 
sionem de observantia dicte promissionis — Vadit pars, cum hoc 
cedat ad bonum terre nostre et commodum mercatorum nostro- 
rum, qui expedinnt eorum (sic) mercationes, quod dicto Johanni 
hoder fiat et concedatur salvus conductus sicut petit, duranti- 
bus tribus ms. et simihter concedatur quibuscunque aliis qui 
vellent hinc extrahere mercantias et huc conducere de mer- 
cantiis suis. Solvent omnibus predictis datia consueta predic- 
tis mercationibus^). 

De parte 101. De non o. Non sync. o. 



Quum adhuc de iis regionibus locuti simus, quae quasi pri- 
mum in re nostra ordinem repraesentant, tum locorum vicinitate 
tum praecipua in rebus mercatoriis auctoritate, superest iam, ut 



1) Deliberat. Senatos. Mixta ad a. 1419. 



^ 

eas quoque Geririaniae partes paucis perlustremus, quae secundo 
quodammodo ordine cum Venetorum mercatura cohaerent. Quae 
paucis quibusdam notitiis tantum attingam. Mercatores Veneti 
scilicet eas regiones agressi, quas iam descripsimus, mox ulterius 
procedere inceperunt et in terras remotiores mercaturam suam 
extendere. Quo fit, ut eae civitates, quibuscum praecipue nego- 
tiari Veneti solebant, velut Norimberga, Ratisbona, Vienna etc. 
iam eo quoque respectu sint considerandae , quod per easdem in 
regiones finitimas et remotiores transire mercatores consueve- 
runt. Neque dico de ea transvectione mercium, quae per illas 
civitates fiebat — quae huc non pertinet; sed considerandum est, 
quae inter harum Germaniae partium incolas et Venetos directa 
coniunctio intercesserit. Haec vero res reducenda erit ad tres 
praecipuas fluviorum lineas, quae per Germaniam mediam et in- 
feriorem reperiuntur; has sequentes notabimus tres urbes velut 
praecipua in his regionibus mercaturae Venetae emporia: Colo- 
niam, quae ad Rheni, Pragam, quae ad Albis, Vratisla- 
viam quae ad Viadri lineam pertinet; inde si a fluminibus ad 
ora procedas, tria maria his emporiis complecti animadvertes, 
Atlanticum, quod vocatur, septentrionale et balticum. 

De via Rheni iam supra quaedam a nobis sunt notata. Ea 
praecipue coniunctionem efficit inter Germaniam superiorem et 
territorium hanseaticum occidentale. Sed Venetiae quo- 
que locum in ea habuere. lam saeculo XIV Flandriae et Bra- 
bantiae urbes a mercatoribus Venetis terra fuisse frequentatas 
supra vidimus; tria fuerunt itinera, quibus illuc procedi poterat: 
„caminum Basle" (h. c. Basileae) „caminum de Norim- 
bergo", denique „caminum de Francia**^). Ex quibus al- 
terum Norimbergense maxime adiri solebat; a Norimberga inde 
Veneti ipsorum Norimbergensium vestigia sequebantur, quibus iam 
diu cum Anversa, Brugia reliquisque Flandriae et Brabantiae 
urbibus multum fuit commercii. Francofurtum et Colonia inter 
praecipuas stationes nominantur^). Item mercatores Colonienses 



1) Mone 1. 1, pag. 20. in documento anni 1351. 

2) Hiillmann d. Stadtewesen I. pag. 389. 

et Flandrenses apud Venetos versantes haud raro memorantur^). 
,,Caminum de Francia" idcirco saepe praeferebatur , quia in eo 
simul celebres iiias nundinas, quae Lugduni habebantur, visitare 
poterant ; inde per mediam Galham ad Rheni ora pergebant. Iter 
Helveticum oppidis Constantia et Basilea definitur. 

Altera linea flumine A 1 b i describitur ; pertinent huc magna 
fluviorum copia, qui cum Albi se coniungunt el magnum terri- 
torium circumscribunt — 'territorium, ut termino uiiiversaH 
hic quoque utar, hanseaticum medium, quod ad maris sep- 
tentrionahs oras patet. Nobis praesertim consideranda est Bo- 
hemia, quae ad hanc regionem pertinens mox in mercaturae Ve- 
netae circuitum recepta est. Saeculo XIV satis florentem inter 
Bohemiam et Venetias fuisse negotiationem constat; quae forse 
circa eiusdem saeculi initium vel paullo ante primum instituta 
est. Est mihi de hac re documentum quoddam anni 1308; quo 
quum haud sciam an antiquius iam constet, hic non omitten- 
dum duxi. 

Serenissimo et potentissim odno hanrico dei gratia Boemie 
Regi Illustri plurimum honorando Petrus Gradonico eadem gra- 
tia etc. salutem et votive feUcitatis et glorie incrementum^). 

Expositione providi viri Johannis de Avanzo nostri fideUs 
nuper habuimus, quod dum idcm Johannes suo et societatis 
sue nomine per quendam negociorum suorum gestorem, no- 
mine cozi vidalotti de florenc. ad partes regni vestri Boemie 
quendam faldonum magni valoris dudum misisset, quo faldono 
ibidem dimisso penes Nicholaum de pola et Marcolinum de 
bonensegna nostros fideles degentes in partibus supradictis, 
idem cozi ad has partes reversus et postmodum discordatus 
ab eodem Johanne ad ablationem dicti faldoni dicitur aspirare 

ipsum [sci-] licet mendacitur asserens esse suum 

Serenitatem Regiam attente rogamus, quatenus, si quod im- 
pedimentum contingeret fieri occasione predicta Johanni de 



1) Mone 1. 1. pag. 18 et alias. 

2) Codex Epistolarum Num. 105. Intelligendus est Henricus Bo- 
hemiae rex, Carinthiae dux, de quo supra (pag. 19. n. 1.) diximus. Tunc 
quidem adhuc revera regnum obtinebat, quod mox perdidit. 

bonensegna fideli nostro exhibitori presencium et nuntio dicti 
nostri fidelis iiiuc accedenti nupemme pro accipiendo faldo- 
num eundem nomine predicti Johannis et sue societatis, ve- 
rorum dominorum ipsius, dignetur maiestas Regia impedimen- 
tum quodiibet facere removeri etc. etc. 

Hinc igitur patet, anno suprascripto iam adeo usitatum fuisse 
mercatoribus Venetis directe cum Bohemia negotiari, ut quidam 
etiam domicilium illic caperent. Si iocus datur conjecturae unici 
sane vocabuli auctoritate nixae, domum quandam Italos merca- 
tores Pragae oUm habuisse conjecerim illis consimilem, quas han- 
seatici negotiatores Londini, Antverpiae et alias, Germanici Ve- 
netiis habebant. In documento anni 1348 huiusmodi domus 
commemoratur: „da&Haws in der wenyczenStat zu Prag 
das man nennet der Walhenhoff, das do gelegen ist 
an der Brucken der Multau."^) lam vero hanc vocem: 
„derWalhenhoff" si quis interpretari voluerit, ista ratione 
facillime fieri posse existimo; vertendum autem fere esset ad 
coaevi sermonis latini normam „fonticum Italorum'', quem- 
admodum fonticum Theotonicorum apud Venetos cognovimus. 
Non desunt vero alia documenta, quibus mercaturae Bo- 
hemo-Venetae frequentia probatur, quae Karolo IV. regnante 
praecipuum splendorem videtur assecuta esse^). SoUtum iter per 
Austriam fuit in cuius capite Vienna merces ex antiquo privilegio 
per aliquod tempus erant deponenda^); veri simile autem est, 
ahud quoque iter, quo Norimbergam vel Ratisbonam attinge- 
bant, a mercatoribus Pragensibus non fuisse desertum. Celeber- 
rimum autem est Karoh IV. illud consilium, quo magnam et 
cohaerentem mercaturara constituere tentabat, quae a Ponto Eu- 
xino et a sinu Adriatico usque ad mare septentrionale et bal- 
ticum nexu continuo pateret et universam fere mercaturam ab 



1) Pelzel, Kaiser Karl IV. Vol. I. Urkundenbuch LVI. pag. 67. 
Ceterum vide de voce „Walhen" Hullmann 1. 1. I. p. 235 sq. 

2) Pelzel 1. 1. n. Urkundenbuch pag. 237. 330. 337. 367. 

3) Documentum Alberti Austriae ducis , qui per 4 annos Bohemiae 
mercatores ab isto privilegio liberavit Pelzel 1. 1. II. Urk. Num. CCCVIII. 
Conf. Notizenblatt z. Archiv f. O. G. Q. 1853. p. 310. 

Europa meridionali ad terras et maria septentrionalia tendentem 
per terras sibi subditas dirigeret. Quod effici. posse sibi per- 
suaserat ita, ut Albim et Danubium coniungeret fossa inter hunc 
et Moidaviam fluvium percutienda ; quo facto mercaturam in hanc 
viam protinus se fore totam conversuram et Pragam intermedium 
quasi emporium inter Mediterraneum et baiticum mare evasuram. 
Praeterea etiam privilegiis mercatores undique in urbem suam 
allicere studebat, ita ut Praga, verum totius imperii tunrc caput 
in mercatura quoque summam fortunam consequeretur, quam- 
vis iliud fossae consilium postea Karolus deponeret. 

Commemoranda denique tertia linea nobis est, quae Viadro 
flumine et Vratislavia urbe describitur; hac Adriaticum cum bal- 
tico mari, Venetiae cum hanseatico territorio orientali 
coniunguntur. Directum inter Venetos et Vratislavienses commer- 
cium plura testantur documenta. Quod quando initium ceperit, 
haud facile dictu; at post sine dubio quam cum Prageiisibus Veneti 
negotiari coeperunt, quoniam inde a Bohemia in Silesiam eos pro- 
cessisse verisimiie est. Vratislavienses cum Venetis negotiantes 
exeunte fere XIV. saeculo commemorantur; a. 1397 Marcus et 
Bartholomaeus Paruta Veneti a Francisco Dumloz Vratislaviensi 
debitum quoddam per procuratorem illuc missum exigendum cu- 
rabant; similis controversia postea ad a. 1440 narratur^). 

Et hoc quidem forsitan extremum fuerit punctum, quo ipsi 
Veneti aevo medio penetrare solebant. Pragae et Vratislaviae eas 
merces excipiebant, quae ex Russia, Polonia, Borussia illuc ad- 
ferebantur. Notatu tamen dignum est, electrum balticum, quod 
oUm sola via terrestri ex Borussia meridiem versus portari con- 
sueverat, etiam XIV. adhuc saeculo ab ipsis Borussis institoribus 
in Italiam interdum fuisse advectum; eos Placentiae, Ravennae 
alias invenimus ; Venetiis etiam medio saecido XV. domus fuit or- 
dinis equestris Theutonicorum propria ; iUic mercatores Borussjci 
devertere solebant^). Forsitan autem non adeo magni haec mer- 
catura fuerit momenti; iam enim ipsi hanseatici mercatores electri 



1) Klose, Documentirte Gesch. und Beschr. von Breslau. II. 
p. 351 sq. 

2) Voigt, Preussische Geschichte IV. 580. 

venditionem ad se traxerant; illi navibus suis exceptum Antver- 
piam et in reliqyos eiusdem regionis portus transvehebant, unde 
mari ab Italis asportabatur. 

lam vero quum in universum sic eas lineas circumscripseri- 
mus, quibus mercatura Germanico-Veneta a meridie usque in me- 
diam Germaniam patebat, quaesierit aliquis, nonne vestigia quaedam 
inveniantur, unde directum quoddam conventionis mercatoriae vin- 
culum cognosci queat, quod inter Venetos et magnam illam so- 
cietatem mercatoriam, quae Hansa vocatur, locum babuisse facile 
aiiquis suspicatus fuerit. Ipsa rei natura eo inducimur, ut huius- 
modi aliquid inter iilas civitates, quae mercaturae tunc summam 
tenebant, intercessisse quisque probabiie iudicet. Itaque magnam 
et ipse olim operam dedi, ut de hac re in actis Venetis aliquid 
invenirem; sed paene frustra me iaborasse confiteor, nisi id ipsum 
fortasse lucH aestimandum est, quod nihil de hac re iliic testi- 
monii exstare iam fere compertum habeo. Aut igitur si quae 
fuerunt huiusmodi documenta tempore perierunt, vel me quaeren-: 
tem latebant, aut eo res exphcanda est, quod revera directa inter 
Venetos et hanseaticum foedus coniunctio nunquam intercesserit^), 
id quod eo factum censendum esset, quod magnis illis Germaniae 
mediae civitatibus, quas recensuimus, interpositis propiori opus 
non fuerit coniunctione. Ceterum etiam Flandriae urbes ac por- 
tus quasi intermedia quaedam loca fuere, quo utrique ab utris- 
que partibus ad commune emporium concurrebant. 

Haud tamen abstinebo a communicando unico documento, 
quod ad septentrionale et hanseaticum oppidum pertinens inveni. 
Legationem continet a. 1421 a civitate Stralsunda ad Venetos 
missam. Non satis patet ex epistolae verbis, qua proprie mente 
foedus inire cum Venetis ilh tentarint; de re mercatoria vix agi 
videtur; ex politica potius temporis conditione explicatio petenda 
fuerit; quae quomodocunque se habeat, integrum hic trado do- 
cumentum. 



1) Non loquor hic de singulis civitatibus ad illud foedus hansea- 
ticum pertinentibus, velut e. gr. Colonia, sed de universo foedere et 
praesertim de magnis illis septentrionalibus civitatibus, velut Lubecca, 
Hamburgo, Gedano, al. 

1420 d. lan. XXVII i). 
Cum ad presentiam nostri dominii comparens vir prudens ser 
Nicolaus de Lubech presentatis litteris credulitatis Spectabilium 
virorum Consulum magnifice communitatis Civitatis maritime 
Stralessundensis site in principatu Rugianorum et parte dicto- 
rum consulum nostro dominio exposuerit de sincera et ami- 
cabili dispositione et bona intentione dicte magnifice communi- 
tatis cum nostro dominio, porrigendo cedulam, cuius tenor 
talis est, videlicet: 

„Excelso Principe e magnifica Signoria. Ser Nicolo Carbo 
de lubech compar davanti la vostra signoria per parte di con- 
soli de la citade di Stralessunt e per parte de diti ie (h. e. gli e) 
stado commesso, chel diebia exponer ala vostra signoria in 
caxo chel piaxesse ala vostra signoria, quelli tal Consoli per 
parte de quella communitade seria contenti de una bona ami- 
cicia e una bona fraternitade de una liga in questa forma, 
che ogni cosa, che bexognasse ala vostra signoria de chadauna 
condition in le parti de Alemagna, de ubligarse de far ala 
vostra signoria, et e contrario in caxo che bexognasse a loro 
in le parte de ItaHa, che la vostra signoria faza el simele. 
E quando questa caxon plaqua ala v.ostra sig., lor se offere 
de mandar qui ala V. S. una solemne Ambassiata; e de questo 
prega la V. S., che i faza una reposta per lo dito ser Nicolo 
Carbo portador de la lettera de credenza." 

Et ultra continentiam dicte cedule ulterius declaraverit 
efTectum, ob quem dicta magnifica communitas Stralessunden- 
sis per eum porrigi fecit nostro dominio requisitionem pre- 
dictam, esse solum modo, ut in casibus contingentibus suis 
subditis habentibus agere ad Romanam curiam et euntibus 
peregre possint habere favores nostri dominii promptiores. — 

Vadit pars, quod dicto s. Nicolao de Lubech respondea- 
tur: ,Quod auditis et intellectis his que nobis exposuit de 
optima et sincera dispositione magnifice communitatis Strales- 
sundensis dicimus et respondemus: quod dictam magnificam 



1) Annus est aerae nostrae 1421, quia solemne anni initium inde 
a Kalend. Mart. Yeneti computabant. 

communitatem et suos subditos et fidelcs intrinsece semper di- 
leximus et amamus et ob affectionem et mutuam caritatem 
vigentem sincere inter nostrum dominium et magnificam com- 
munitatem predictam offerimus nos, absque quod laborem ha- 
beat mittendi ista caussa suam ambassiatam ad presentiam 
nostram, fore paratos sicut semper fuimus in casibus occur- 
rentibus suis. subditis et fidelibus qui in illis indigerent favore 
et auxilio nostri dominii ad prebendum semper in possibilibus 
nostrum auxiiium et favorem alacriter et libenter tenentes fir- 
miter quod semper sic facient erga nostros et sic de eorum 
magnific. benevolentia sincere speramus^). 

lam si quis forte ex uitimis huius documenti verbis: te- 
nentes firmiter quod semper sic facient erga nostros — 
etiam in istis regionibus mercatores Venetos solitos esse conver- 
sari concludere velit, iure id eum agere nego; ad stili curialis 
enim formulas solummodo iila pertinent, ex quibus nihil omnino 
effici potest. 



m. 

Pluries iam in antecendentibus de iis rebus loquendi nobis 
se obtuiit occasio, quae aut impedimento aut commodo merca- 
turae fuerunt. Et Venetis et Germanis summi ftiisse momenti 
mutua commercia iam satis constat; quaerendum deinceps, quo- 
modo ab utrisque communis utilitas fuerit inteilecta et aestimata, 
quae subsidio, quaeve impedimento accesserint instituta et con- 
ditiones. 

Singulare vero iam primo aspectu discrimen patet ex propria 
earum civitatum, de quibus agitur, natura petitum. Altera ex 
parte rempublicam illam Venetam habemus, eo a totius fere 
aevi medii formatione, velut exemplar unicum , distinctam, quod 
in ea iam firma quaedam, constans et conclusa reipublicae norma 
apparet ; nullus hic arbitrio locus ; una eademque ratione civili 



1) Deliberat. Senatus. Secreta Tom. VII. fol. 200. 

cuncta reguntur ; nulla auctoritas praeter unam et summam, qua 
omnia ad unius voluntatis legem diriguntur. Contra ex altera 
parte Germaniam cernimus qualis medio fuit aevo. Contraria fere 
omnia hic apparent. Pubiicae auctoritatis summa ad unum com- 
mune centrum olim collecta magis magisque in innumeras partes 
dissolvitur ; inde summa iuris et vindiciarum ambiguitas ; frequens 
incerto iudice vis et iniuria; rarior delictis poena, quam im- 
punitas. 

Aiia accedit haud minoris momenti comparatio. Apud Ve- 
netos sciiicet reipublicae summa in commercio posita erat; eo 
quaecunque pertinebant, diligentissima cura a civitate administra- 
bantur ; in suum ipsius commodum cedere respublica inteiiigebat, 
quodcunque pro commercii et mercatorum utilitate a se esset in- 
stitutum. Haud aeque in Germania res se habebant; primum 
enim non ita hic rei summa in mercatura posita fuit, ut apud 
Venetos; non tahtum reipublicae intererat, utrum bene proce- 
derent commercia necne; minora,.vel saltem cognitu difficiliora 
commoda erant, quae ex eorum prosperitate ad principis et terras 
defluebant; singulae quaedam civitates, imo singulus quidam ordo 
omnem inde fructum percipere Videbatur. lam quae ex his com- 
parationibus sequantur, facile est intellectu. Firmis et constan- 
tibus regulis cuncta ad mercaturam spectantia ordinata cernimus 
apud Venetos; sua cuique iuris pars tribuitur, ita ut et singulus 
quisque et universa civitas commodis ex mercatura provenientibus 
legitime gaudere possit. In Germania olim sane mercatorius ordo 
in praecipua imperatoris erat tutela ; quo factum est, ut iam pri- 
mis aevi medii temporibus quaedam eius conditio oreretur legah 
auctoritate defmita; sed magis semper se dissolyente imperatoriae 
potestatis unitate, mox constanti tutela mercatores egebant; sin- 
guli cuiusque libidini et arbitrio proiecti erant; publica securitas 
raro paucisque in locis inveniebatur ; si qua erat, non ex unius 
et summae potestatis centro prodibat, sed a fortuita cuiusque prin- 
cipis voluntate d^endebat. Hinc factum est, ut et singulus quis- 
que rebus suis quam optime fieri poterat consulere cogeretur, 
et pubhca securitas minus nusquam valeret, quam in Germania. 
Innumerabilia fere exempla sunt, quae de mercatoribus despo- 
jiiatis sparsim apud nostrates aevi medil scriptores leguntur; plura 

etiam ad nostram memoriam non venisse credendum est^). Adeo- 
que ea res in usum quotidianum transiit, ut quasi iuris cuius- 
dam speciem ipsi praedones sibi vindicarent, dedecoris nihil in ea 
inesse videretur. 

Sed non soli illi fuerunt latrones „qui habent assidue manus 
pendulas ad rapinam", a quibus libero mercaturae usui vis saepe 
inferebatur. Maius commerdo periculum interdum ab ipsis prin- 
cipibus imminebat, qui non ita, ut rei ratio postulat, sed iram 
vel studium proprium sequentes huc vel illud mercaturam diri- 
gere posse sibi videbantur. Ubi intra unius terrae terminos hoc 
tentabatur, aut auctoritate aut vi saepius pervicisse principes vi- 
demus; velut in Austria quodammodo evenit. Tum quo quodque 
consilium latioribus circumscriptum erat finibus, tanto ad effectum 
evasit difficilius ipsaque plerumque magnitudine ad irritum re- 
dactum est, Maxime memorabile in hac re Sigismundi impera- 
toris illud tentamen est, quo universo Germaniae commercio 
Venetos privare conabatur. .Ille enim quum cum Venetis tum 
ahis de causis , tum praesertim propter Ungariae partem ab illis 
occupatam belligeraret, extrema in eos ira commotus universae 
Germaniae mercatores a negotiis illic huiusque habitis retinere 
tentavit. Itaque quum a. 1418 finitis induciis, quas habuerant, 
denuo bellum inciperetur, edictum Sigismundus per totum im- 
perium proposuit, uti mercatores a Venetorum commercio om- 
nino abstinerent^) ; res omnes et merces, quas Veneciis haberent, 
Genuam esse transferendas ; hanc iam commune Germanorum em- 
porium haberi voluit. Simul enim foedus inierat cum Genuensi- 
bus qui hbenter apud se mercatores Germanos recipere pro- 



1) Amplissimam exemplorum coUectionem ad solam Norimbergam 
spectantium exhibet Roth 1. 1. vol. I. in appendice. 

2) Vid. litteras Sigismundi ad urbes Rhenanas ap. Aschbach, 
Gesch. Kaiser Sigismunds vol. II. Beil. XXVII. d. 2. lul. 1418: darumb 
wamen wir euch und begeren ernstlich, dass Ir alle ewer kouflute, bur- 
ger etc. heissen und die auch strenglich darzu halten sollt, dass sie die 
Strasse gen Venedig furbass genzlich miden und auch keinerley ge- 
scheffte, noch handlunge in koufmanschatz oder andern Dingen mit Ve- 
nedigem noch'd6n Iren haben, noch die Iren haben lassen in kein wys. 

miserant^); viarum insuper securitatem, vectigalium remissionem, 
alia se ipsum curaturum poUicetur. Duabus iam viis mercatoriis 
merces orientis in Germaniam advectari constituit; altera quae 
a Genua inde per Alpes et Helvetiam ad Rhenum conducit, altera 
quae secundum Danubium et per Ungariam fert, qua re simul 
et proprio regno Ungariae consulere sibi videbatur^). Et primum 
quidem Veneti una cum Norimbergensibus pacem componere ten- 
tabant; post ubi nimia illum petere videbant, bellum continua- 
bant (conf. pag. 22 Not. 2). Durabat igitur haec commerciorum 
prohibitio una cum bello ; saepius renovato edicto monentur mer- 
catores, ut omnem cum Venetis dirumpant societatem; a. 1428 
factis induciis per ahquod tempus via Veneta aperta est^); a. 1431 
novo edicto praeclusa^), donec pace facta ad pristintim ordinem 
res redibant. 

Minime tamen credendum est, ^erev hac ratione commer- 
ciorum directionem fuisse mutatam; non solum post restabiUtam 
pacem, sed etiam ipso durante beUo haud dubie plerique mer- 
catores neglecto imperatoris edicto itinere consueto uti pergebant. 
Nempe plerisque, qui a Venetis usque ad iUud tempus merces 
petere consuerant, muUo sumptuosius iter nunc praescriptum 
exstitit; qua re moti muUi ipsas merces in aleam dari, quam 
a consueto et lucroso commercio desistere malebant. lam a. 1418 
mercatores aUqui Norimbergenses propterea mulcta aiUciuntur, 
post quum a. 1420 edictum ab imperatore esset renovatum, muUi- 
que tamen contra facerent, quidam carcere, aUi eo puniebantur, 
ut perl aUquot annos negotiandi facultas omnino eis detrahere- 
tur^). Sed neque edictis, nec poenis muUum profectum est; 
fieri scilicet nequit, uti res tam longo usu confirmatae ac stabi- 
Utae secundum legis arbitrium protinus se convertant; quae tem- 



1) Aschbach 1. 1. II. pag. 357. 

2) Ibid.Beil. XXVIII und haben also ein fridlich strasse und 

wege allermennigHch durch unser kunigreich zu Hungam aufgetan und 
gemacht. Conf. Aeneas Sylvius de viris illustribus in Bibl. d. lit. 
Vereins zu Stuttgard I. p. 65. 

3) Aschbach 1. 1. III. Beil. VIII. et XII. pag. 413. 

4) Ibid. IV. pag. 53. 

5) Roth 1. 1. 1. pag. 112. 

pore creverunt, uon Hbidine, sed tempore dissolvi necesse est. 
Et qui olim oppresso Friderico Austriaco gloriosum illud edixerat : 
Ecce, quanta Regis Germani potentia! in hoc tentato frustra se 
elaborasse mox videbat. Neque igitur omne rei momentum eo 
redire crediderim, in quo Aeneas Sylvius posuit, qui Philippum 
Mediolani ducem rem impedivisse narrat „non quod Venetis con- 
suleret, sed quod Teutonicos lanuae stantes suspectos habuit, ne 
traderent urbem imperatori, pauperemque potius habere civita- 
tem voluit, quam divitem perdere"^). Quamquam et hanc caus- 
sam suum habuisse effectum probabile est. 

Quum haec de incommodis et impedimentis, quae merca- 
turae Venetae interdum occurrebant, adnotaverimus, iam de com- 
modis et adiumentis quoque loquendum, quae ei contigerunt. 
Qua in re illius „fontici Theotonicorum" quod nominabant, de 
quo iam ipsi saepius mentionem fecimus, ratio est habenda. 

Supra iam, cui rei illud fuerit destinatum, obiter innui- 
mus^). Hoc priusquam uberius prosequamur et leges instituta- 
que, quibus fuerit ordinata haec domus mercatoria, singulatim 
recenseamus, ad originem rei, quoad fieri poterit, regredien- 
dum erit. 

lam vero ex ipsa rei natura patet, huiusmodi domum a re- 
pubUca Veneta non potuisse Institui, nisi florente iam ampUori 
quodam modo Germanorum apud Venetos mercatura. Itaque ubi 
antiquissimam iUius mentionem inveneriinus, iure muUo antea 
mercaturae primordia statuenda sunt. lam vero communis adhuc 
opinio fuit, institutum esse fonticum anno 1268^); credebatiu* 
hoc Marini auctoritate, qui ex actis Venetorum commercu hi- 



1) Aeneas Sylvius 1. 1. 1. pag. 65. 

2) BembO) historia Veneta II. 232. Erat in celeberrima urbis re- 
gione ad Rivumaltum domus reipublicae perampla quae antiquitus a 
Germanis mercatoribus incoli consueverat; in eam illi cuiusque modi 

^ res, quas quidem vendere cuperent, advectas suis ab oppidis inferebant 
et civitati emeudas proponebant; quascunque in urbe ipsi coemebant, 
ut in Germaniam conveherent, eodem congerebant, quoad essent de- 
portandae. 

3) Hiillmann, D. StHdtewesen I. p. 295. 

storiam conscripsit^). Sed parum accurale hoe iUum statuisse ia^ 

apparet ex actis a Monio nuper editis. Manifestum ex illis est, 

eo anno non institutum esse fonticum, sed magistratus fuisse 

electos, qui ei praeessent^). Ex hoc autem documento neque 

illud concludi poterat, quod Marinus et alii conciudebant, eodem 

anno fonticum esse institutum, neque iliud, hoc anno primum 

fuisse illos magistratus eiectos. Certum nihil est, nisi hoc tem- 

pore magnum statutum a Senatu .editum esse, secundum quod 

res pleraeque in fontico iam ordinari debebant. Sed iam Monius 

aliud addidit dociunentum, ex quo fonticum Theotonicorum iam 

a. 1242 in usu fuisse apparet^). Etiam vero longius eius prin- 

cipia reduci posse ex documento sequenti apparet. 

Ann. 1223. 

Recordationeui facimus nos quidem P. Ziani dei gracia Venec. 

dux etc, cum nostro consilio de illis iibris CL. venec, quas 

feciinus dari dominico pampulo nostro legato ad eundum ad 

regem Ungarie pro recuperando habere pro alberto donato 

aurifice, quod fuerat eis ablatum in partibus illis, tali modo, 

quod si ipse legatus dictum habere recuperaret vei aliquam 

partem, quod de ipso habere dicte libre CL. communi Venec. 

restituantur etc. [Postea scriptum.] In tempore ducis la. teu- 

puli, mense lun. Indic. UIl. fuerunt soiute ille libre CL. nostro 

communi a vicedominis fontici P. Contareni de S. Apol- 

Unari et M. Cornario de S. Apollmari, qui eas dederunt verbo 

domini ducis et consilii Marco Cremisano^). 

Ex hoc igitur documento patet, non solum iam a. 1231 (is 
enim annus est Indictionis IV. lacobo Tiepolo duce) exstitisse 
fonticum, sed etiam magistratus vicedominorum nomine iam tum 
ei praefuisse Quum autem in hoc documento nostro duo soli 



1) Marin, Storia del commercio Veneto V. 181. 

2) Mone 1. 1. pag. 6. — d. 30. April 1268. ftars fuit capta, quod 
eligi debeant tres yicedomini, qui stare debeant in fontico et duo 
scribani. 

3) Mone 1. 1. pag. 6. — d. 20. Maj. 1242. 

4) Liber Plegiorum Num. 270. Ceterum conferas documentum quod 
dedimus pag. 17. 

vicedomini nominentur, niiaxime probabile est, usque ad a. 1268 
duo solos eligi consuevisse, tunc primum tres electos esse. 

Sane vero ad originem rei ne hoc quidem documento con- 
ducimur, sed certe ineunte iam saeculo XIII. haud modicam fuisse 
Germanorum cum Venetis mercaturam ex ipsa illa institutione 
mercatorum commodo destinata clarissime cognoscitur. Itaque 
nunc iam dici posse arbitror, mercaturam Germanico-Venetam non 
solum coaevam fuisse hanseaticae, sed fortasse etiam illi ante- 
riorem. Antiquissima enim hanseaticae, quae proprie vocatur, 
in mari baltico et septentrionah mercaturae vestigia ultra medium 
fere XIII. saeculum vix recedunt^); huius nostrae, quae etiam 
longius redeunt, ipsam originem fere usque ad XII. saeculum 
deducunt; praesertim si quis nunc relegit quae antiquissimi scri- 
ptorisverba supra attuhmus (pag. 10 Not. 1). Inde si iam ante in- 
stitutam illam domum et antequam certis legibus et conditionibus 
circumscriptum fuit, comriiercium nostrum (pro temporum ni- 
mirum indole ac necessitate), uti probabile est, exercebatur, ap- 
paret quanta saeculorum series ei vindicanda sit. 

Fonticum igitur amplissima fuit domus ad canalem maximum 
prope pontem illum sita, quem „RivoaUum" (Rialto) nomine ab 
insula petito Veneti appellant. Frequentissima haec urbis regio 
erat; illuc horis matutinis commerciorum omnes studiosi velut ad 
focum concurrebant , in quo omnes radii colliguntur; immensa 
mercium copia hic coacervata, quam velut miraculum peregrini 
contemplabantur. „Quod attinet ad mercium multitudinem", viator 
quidam Italus in itinerario suo dicit, „profecto universus orbis 
huc concurrere, quantum ad ipsas merces tota humani ingenii vis 
in eis parandis posita esse videtur. Theotonicorum fonticum suf- 
ficeret ad totam ItaHam mercibus instruendam. Ea quae in ahis 
civitatibus sparsim, hic cumulatim invenies, quae ahbi Hbris et 
unciis, hic cantharis et modiis venduntur^)." 



1) Sartorius, urkundliche Gesch. der Hansa. I. pag. 8. II. pag. 16. 17. 

2) Sunt verba Petri cuiusdam Casolae, qui versus saeculi XV. 
finem , igitur labent^ iam Venetorum fortuna , Venetiis fuit et itinera- 
rium scripsit, cuius fr^gmenta nonnulla retulit Cantili Scorsa di un 
Lomb. p. 199. 

Domus ea non mercatorum Germanorum propria fuit (velut 
e. gr. ea quam hanseatici mercatores Londini tenebant, „Stahl- 
hoff" nominataj, sed ab ipso Senatu Veneto ad usum eis con- 
cessa; itaque quum a. 1506 incendio aedificium dirueretur, ipsa 
respublica suis sumptibus de integro restituendum et magnopere 
ampHflcandam curavit^); aedificata tum fuit spatiosissima illa do- 
mus adhuc superstes, quae ut intus erat summa commoditate 
instructa, ita extra quoque splendoris ac magnificentiae Venetae 
speciem ostendebat; praeclarissimi qui tunc Veneciis erant picto- 
res suis operibus muros adornabant; adeo ipse celeberrimus 
scholae Venetae Tizianus pictor unum aedificii latus pinxisse fer- 
tur^); cuius picturae temporum iniquitate nihil fere nisi levissima 
quaedam lineamentorum vestigia servata esse dolendum est. 

Cognoscitur hinc, in quanta aestimatione Germanorum Con- 
tinuum et frequentem aditum Veneti habuerint. Nec tamen uni- 
cuique fonticum frequentare Ucebat. Sine dubio eis Germaniae 
civitatibus, quorum mercatores Venetias proficisci consueverant, 
pactionibus quibusdam opus erat cum Senatu conchisis, vel sal- 
tem eius permissione ad aperiendum illis fontici aditum. Cuius 
rei quamvis documenta desint, quoad ad praecipuas, velut Norim- 
bergam, Augustam, aUas pertinet, concludi tamen tum ex ipsa 
rei natura , tum ex exemplo quodam potest ad minoris sane mo- 
menti civitatem pertinente. Anno 1418 Ernestus Austriae dux 
Senatum rogavit, ut 

,,placeat facere tractari et expediri subditos suos de Laibach 
sive Lubiana, sicut tractantur alii theutonici subditi sui, qui 
veniuht Venecias cum mercacionibus et bonis suis, per viam 
fontici theotonicorum." 

Simul et ipsi Lubianae cives legatos idem rogatum miserant ; 
itaque Senatus habita consideratione „quod bonum sit, com- 

placere ipsi domino Duci etiam pro tenendo illam stratam 

apeilam consideratis conditionibus temporls presentis" ^) decrfevit : 



1) Bembo 1. 1. II. pag. 232. 

2) Sansovino Venezia descritta p. 366. 

3) Ipsum scilicet illud tempus fuit, quo Sigismundus imperator om- 
nes Germaniae mercatores a Venetorum commercio retinere studebat. 

„quod de cetero illi de Laibach, sive de Lubiana tractentur 
et expediantur per viam fontici theutonicorum sicut aiii theu- 
tonici etc."^) 

lam vero huiusmodi permissionem assecuti mercatores nequa- 
quam plenam habebant agendi et negotiandi libertatem. Minime 
enim ea fuit mercatorum Germanorum apud Venetos conditio, 
quam in nonnullis exteris regnis hanseatici, quam in omnibus 
fere orientis portubus Veneti acquisiverant , libera et quasi do- 
minationis instar; haud consentaneum hoc fuisset cum illa rei- 
publicae Venetae idea, quam paullo ante exphcavimus; quippe 
ubi omnia absque discrimine tam stricte unius summae potesta- 
tis voluntate coercebantur , quam illic factum videmus, fieri non 
poterat, ut unicus ille mercatorius ordo a communi obsequio 
eximeretur. 

Magna sane commoda fuerunt et privilegia eis concessa, quae 
tamen haud ahter atque reUqua cuncta severis legibus intra ter- 
minos suos cohibebantur. 

Omnis mercator simulatque Venetias pervenit, soluto debito 
portorio ad fonticum cum mercibus suis contendit. Ibi navem 
exonerare eis non liceBat, nisi praesentibus aliquot ex officiaU- 
bus; pubhcus erat „ponderator", qui omnes merces adeuntes et 
exeuntes ponderabat; aderant scribae, qui in tabulas eas con- 
signabant, et ita iuxta pondus vectigaUa computabantur, quae 
intrantibus vel exeuntibus erant solvenda. Multa satis gravis in- 
dicta erat in eos, qui infra biduum post adventum „aurum, ar- 
gentum, monetas et omnes alias merces" summis fontici officia- 
libus, vicedominis, non ostenderint; pro certis nummorum Ger- 
manorum generibus pondere Venetis levioribus velut „denariis 
grossis, florinis aureis, denariis deTyroie" etc, ubi 
a mercatoribus Venetias adferebantur, quinae centesimae solven- 
dae erant. Infecto quoque argento, quod saepe a mercatoribus 
adferebatur, magnum erat vectigal impositum^); quod cum nimis 



1) Deliberat. Senatas. Mixta d. 5. Sept. 1418. 

2) Hoc vectigal iam vigebat anno 1270, uti cognoscitur ex „Capi- 
tulario Vicedominorum Lombardorum, ubi hocce reperitur Senatus 
consultum : 

magnum postea plerisque videretur, mercatores ab importando 
argento abstinere coeperunt; itaque a. 1441, „ut civitas no- 
stra abundet argento" decretum fuit a Senatu: „quod 
argenta, que per viam fontici conducuntur Venetias, 
absolvantur a dicto dacio solvendo." 

Quum saepissime accideret, ut exteri mercatores vectigalibus 
solvendis fraudem facerent, et ab ipsis hominibus Venetis, qui 
quidem ita minori pretio merces ab iUis assequebantur, hac in 
re adiuvarentur, multae leges contra vectigalium defraudationem 
latae sunt. Ita e. gr. saepe mercatores Germani, ut a vectigali- 
bus in fontico pendendis se Kberarent, merces suas illuc non 
portabant, sed apud amicos quosdam Venetos deponebant; quos 
contra a. 1374 severa lex lata fuit; ipse mercator in hac fraude 
deprehensus quartam mercium partem (25%) poenam solvit; 
Venetus qui eum adiuverit, si vir nobilis erat, sit privatus 
de maiori consilio per 5 annos", „et si fuerit popu- 
laris, sit bannitus quinque annis de insula S. Marci 
et Rivoalti et de intrando fonticum." Rem hac lege non 
fuisse levatam ex eo patet, quod saepius eam acriori mente re- 
petitam invenimus, ita ut demum non solum naves cum omnibus 
mercibus confiscarentur, sed etiam insuper multa 500 librarum 
contrafacientibus imponeretur. 

Negotia in ipso fontico agenda certis regulis ordinata erant. 
Officiales qui ei praeerant, a Senatu ex civibus Venetis elige- 
bantur. Principes erant tres illi (forse aliquando duo) Vice- 
domini fontici saepius nominati, ex nobilitate Veneta desumpti. 
Praescriptum erat his, ut certis diei horis in fontico adessent 
resque omnes in eo gerendas ad legem moderarentur; duo scri- 
bae eis additi erant, quibuscum omnhim negotiorum rationem 
habere et Senatui reddere debebant; ad eos vectigalia in fontico 
solvenda deferebantur; quae in usum fontici impensae erant fa- 



A. MCCLXX. die octavo intrante lulio : Capta fuit pars, qaod sicut 
homines Luce possunt adducere monetas Venecias pro solucionibus 
faciendis et mercacionibus emendis sine quarantesimo , sic possunt 
adducere argentum et platas argenti et omnes alii qui adducere 
voluerint, exceptis theotonicis." Vid.Cantd Scorsaetc.pag.175. 

ciendae, ab iisdem erogabantur. Sed et ipsis yicedominis et 
omnibus reliquis fontici officialibus interdictum erat, ne suo no- 
mine et sumptu negotia cum mercatoribus fontici inirent, cavente 
Senatu, ne privati commodi cura cum reipublicae legibus sic 
misceretur. Stipendio vicedominis tum vectigalia ex quibusdam 
mercium generibus provenientia assignata erant, tum mulctae a 
legum fontici violatoribus exactae tribus plerumque partibus di- 
videbantur, una accusatoris, altera aerarii, tertia officialium 
fontici. 

Penes eosdem vicedominos iurisdictio quaedam fuisse videtur 
in homines ad fonticum pertinentes exercenda ^) ; praeterea autem 
aliud quoque coUegium nominatur, „iudices forinsecorum" 
(h. e. exterorum, hospitum) et insuper „consules merca- 
torum", ita tamen, ut quae quorumque fuerit distincta po- 
testas, ex documentis, quot quidem equidem cognovi, acriter 
dignosci non possit^). 

Componendis inter Germanos Venetosque mercatores nego- 
tiis certus „missetorum" (ital. sanseri, germ. makler) numerus 
erat destinatus, qui sorte quotidie mercatoribus attribuebantur ; 
emptiones, quae certam pecuniae valorem superabant, sine eorum 
opera componere non Hcebat; ipsi tum negotia a se instituta ac 
praeparata ad vicedominos deferebant, a quibus postquam con- 
firmata ac permissa erant, legitimum iam valorem habebant; 
postea (a. 1466) institutum est, ut emptor et venditor simul coram 



1) Pauca admodum sunt, quae de vicedominorum aliorumque offi- 
ciallum fontici potestate definiri possunt. Amplior de his rebus ex- 
plicatio hauriri forsitan poterit ex codice quodam manuscriptO) qui 
est Yenetiis apud V. Cl. Emanuelem Cicogna: ,,Regesta e com- 
mento del capitolare dei visdomini al Fondaco dei Te- 
deschiaVenezia." Eo nemo adhuc, quod sciam, ex nostratibus 
usus est. Retulit de eo Caesar Foucard Venetus in: Sitzungs- 
berichte der Acad. d. Wiss. z. Wien. vol. XXII. 1856. pag. 221. 

2) Chmel, Regesten Friedrichs III. Num. 4171. epistolam refert 
Friderici ad ,,Maff eum Francum iudicem teutonicorum mer- 
catorum Venetiis" d. 4. Apr. 1465. In actis Venetis iudicem hoc 
titulo nominatum non inveni; forse diversus ille non est ab uno al- 
terove eorum, quos modo nominavimus. 

vicedomino apparerent, datoque iureiurando pretium, de quo 
convenerant, in tabulas magistratus referrent. lisdem missetis 
plerumque Senatus uti solebat, ubi de rebus mercatoriis ad prin- 
cipes vel civitates exteras legato mittendo opus erat. 

lam inde a prima fontici institutione lege cautum fuisse vi- 
'detur, ne mercatores exteri fonticum Germanorum adirent et cum 
illis negotiarentur; ea enim huius instituti mens erat, ut solis 
Venetis huius mercaturae fructus contingerent, exteri autem et 
ipsi Venetorum subditi merces non nisi interpositis mercatoribus 
Venetis habere possint. Summum studium in eo erat, ut indi- 
genae mercatores, in quibus sane omnis reipublicae vis erat, 
divitiis quam maxime augerentur. Alia lex prohibebat, ne mer- 
catores Germani pannos, praecipuum importationis genus, ad 
ulnam venderent; integros eos Venetis vendere coacti erant; ea 
scilicet mente, ut venditio minuta, quae ad uhiam fit, non exteris 
iUis, sed propriis civibus Venetis lucrum praebeat. Similes leges 
de aliis quoque mercibus valuisse, maxime probabile est. 

Sed haec quidem de fontico eiusque institutionibus; singula 
multa sane addi hisce possent, sed dicta sufficiunt ad generali- 
tur cognoscendum, qua conditione Venetiis mercatores Germani 
vixerint et negotiati sint^). 

Neque tamen me fugit, aUud adhuc superesse, quo sine pe- 
nitus non possit commercii Germanico-Veneti ratio pernosci. 
Primum enim fere nihil adhuc a .nobis dictum est de ipsis mer* 
cibus, in quibus emendis ac vendendis illa versabatur. Summi mo- 
. menti autem hoc sine dubio aestimandum est, quoniam hinc fere 
id cognoscitur, quod veiut obiectum universae considerationi sub- 
stratum est. Quod si tamen abstinui ab hac re amplius enar- 
randa, propositi mei natura hoc probari mihi videtur, quod qui- 
dem in eo praesertim coliocandum duxi, ut huius mercaturae 
generalia quaedam hneamenta appareant, cognoscantur origines, 
variae quo se extendit dh^ectiones, circuitus quem progrediente 
tempore nacta est, conditiones denique sub quibus vigebat. AUud 



1) Notitiae istae de fontici legibus etc. maximam partem de- 
promptae sunt ex magno vicedominorum statuto et ex reUquis actis 
apud Mone 1. 1. pag. 6 — 34. 

4 

vero accedit. Mera mercium , quibus mercatura inter Germaniam 
et Venetias continebatur, enumeratio parum nos iuvaret ad cog- 
noscendam intimam rei naturam ; ea ita demum plane posset pe- 
netrari, si fieri posset, ut accuratam proponeremus tabulam, qua 
et mercium utrimque venditarum et emptarum species et copiae,, 
et pretiorum, quibus vario tempore venibant, notitia continere- 
tur. Instituta tum comparatione inter emptionis et venditionis 
pretia clariorem iam assequeremur notionem tum de lucro facto, 
tum de pecuniarum summis in hac mercatura trahsactis. Sed 
ad hanc , ut ita dicam , compensationem instituendam documenta, 
quae huc usque prodiere, neutiquam sufficiunt. Ex ipsis merca- 
torum libris et adversariis, ex magistratuum actis huc pertinen- 
tibus huiusmodi notitiae erunt colhgendae. Et minime desunt 
huiusmodi documenta , sed paucissima adhuc luci data sunt ; esse 
non potest, quin in tabulariis Venetis plurima adhnc lateant ra- 
tionum commerciahum codices ex antiquae nobihtatis mercato- 
riae hereditate illuc delati; ahi ahas conservantur^). 

Porro autem res est ad mercaturae cognitionem maxime 
necessaria vectigalium ratio. Satis constat, vectigaha antiqui- 
tus inter iura regum propria fuisse ; mox ab eis dono et remis- 
sione ad singulos terrarum principes delata sunt, qui postea et 
ipsi ius nova vectigaha imponendi sibi arrogabant. Ita factum 
est, ut ad arbitrium haec quoque regerentur; quo quisque prin- 
ceps pecuniarum erat egentior., tanto a mercatoribus maiora et 
frequentiora tributa exigebat; satis raro autem evenit, ut a su- 
prema regia potestate in hoc studio impedirentur, quoniam ipsi 
reges vel imperatores exceptis paucis in terris propriis haud se- 
cus agere solebant. lam vero per se constat , haec maxime con- 
sideranda esse , si quis de mercium prechs veht inquirere ; quum 
aUera iUa consideratione vera rerum pretia inveniantur, eorundem 



1) Mone zur Gesch. des pfalzischen ZoUwesens etc. (Zeitschr. 
f. Gesch. d. Oberrheins Vol. I. p. 171. sq). Man hat angefangen, auf 
aUe Handlungsbiicher aufmerksam zu sein. [S. Otto Rulands Hand- 
lungsbuch in d. Bibliothek des literar. Vereins. Stuttgard 1853]. Viel 
wichtigere Handlungsbucher italienischer GrosshSndler des XIV. Jahr- 
hunderts Uegen im Stadtarchiv zu Gent. 

hac via caussae explicarentur; appareret inde, quantae fuerint 
impensae a mercatoribus factae, quantum verum lucrum ab iis_ 
profectum; cerneretur, quae intercesserit pretii differentia inter 
res cuiusque terrae vernaculas et eas quae mercatorum opera 
advehebantur , simul qua proportione hoc factum sit quibusque 
de caussis. 

Sed eo quoque non sufficlunt documenta adhuc inventa. 
Quod si quis e. gr. componere studeret impensas, quas merca- 
tor Norimberga Venetias proficiscens ex vectigalibus in itinere 
solvendis certo quodam tempore habuerit, fieri sane hoc non pos- 
set, quoniam nec loca, nec formulas omnes cognitas habemus, 
quibus vectigaha exigebantur. Ne in fontico Teutonicorum qui- 
dem, de quo aUa multa tradita sunt, quae fuerint tributa mer-, 
catoribus nostris solvenda accurate describi potest. 

Hoc igitur imprimis opus est, ut vectigaUum formulae quam 
plurimae undique colhgantur, rerum venahum pretia, quae variis 
temporibus et locis valebant, quam accuratissime componantur. 
NomiuUa sane in hac re coUecta iam sunt; pluribus opus est, 
quoniam inductionis soia via est, qua recte in huiusmodi rebus 
incedi potest; coacta quam uberrima exeniplorum copia ex om- 
nibus temporibus et locis petita, fieri olim poterit, ut externa 
linearum circumscriptio etiam intimis rerum momentis et propria 
natura adimpleatur. 

